text:
Ibice bimwe na bimwe by’urwibutso rwa Mukamira birimo gusanwa
Urwibutso rwa Mukamira ari narwo rw’akarere ka Nyabihu, rwubatse mu murenge wa Mukamira, akagari ka Jaba. Uru rwibutso rukaba rushyinguyemo imibiri igera ku bihumbi 3 nk’uko Sahunkuye Alexandre, umuyobozi w’akarere wungirije ushinzwe imibereho myiza y’abaturage abivuga.
Kuri ubu, uru rwibutso rukaba rwarakunze kugaragaza ibibazo, birimo ubukonje bwagaragaragamo imbere, ubutote bwaterwaga n’uko hejuru hadatwikiriye,bigatuma amarangi asizemo yomoka bitewe n’ubukonje ndetse n’uko ruri hasi muri kave. Ikindi n’uburyo igice cyarwo cyo hejuru cyari kugerekwaho indi nzu kidatwikiriwe bityo amazi nayo iy’imvura iguye,akaba atera ikibazo kuri uru rwibutso.
Inkuta z’imbere z’uru rwibutso zakuweho amarangi yomokaga zikaba zigiye kuzashyirwaho amarangi meza ku buryo rutazongera kugira ikibazo
Gusa kuba igice cyo hejuru cy’uru rwibutso kitarangiye nk’uko byari biteganijwe ko hazongerwaho indi nzu yari gutuma urwibutso ruba rutwikiriye neza,ngo biterwa n’uko inkunga bari baremerewe cyera na Minisiteri y’umuco na siporo itatanzwe hakaba hashize igihe kinini nk’uko Juru Anastase uhagarariye IBUKA muri aka karere yabidutangarije. Kuri ubu,akaba anavuga ko bongeye kwandika bibutsa iyi minisiteri.
Kugeza ubu, nk’uko Sahunkuye Alexandre abivuga,harimo gukorwa ibikorwa byo gusana uru rwibutso. Amarange y’imbere yomokaga akaba yarakuweho,ku buryo ubwo twasuraga uru rwibutso kuri uyu wa 20 Mutarama 2014, bigaragara ko imirimo yo kurusana yari yaratangiye.
Hasi muri rwo hakaba hari amakaro,hejuru ku nkuta ari naho hari ikibazo cy’amarange yomokaga hakazaterwaho igipande gikomeye,hakazashyirwaho n’amarange mu buryo bwiza ku buryo atazongera kugira ikibazo.
Igice cyo hejuru cy’uru rwibutso cyari kongerwaho indi nzu iyo haboneka inkunga bari baremerewe, kizasakarwa kugira ngo amazi yarekagaho agatera ibibazo by’ubukonje imbere kizakemuke
Ikindi kizakorwa,akaba ari ugusakara igice cyo hejuru cya beto cyanyagirwaga n’imvura ku buryo amazi atazajya akigeraho. Ikindi kizakorwa akaba ari ukuzitira neza uru rwibutso ku buryo ruzaba rumeze neza.
Iki gikorwa cyo kuruzitira na senyenge kikazakorwa ku bufatanye n’akarere,mu gihe ibindi biri gukorwa ku nkunga yatanzwe mu cyunamo cy’umwaka ushize,aho 40% y’inkunga yavuyemo ariyo iri gukoreshwa. Kuruzitira bikazatuma ugira umutekano usesuye nk’uko Sahunkuye abigarukaho.
Ibi bikaba bikorwa kugira urwibutso rurusheho gutungana neza kandi igihe cyo kwibuka ku nshuro ya 20 kizagere rutunganye neza. Kugeza ubu,imibiri irushinguwemo ikaba ibungabunzwe neza mu gihe ibice bimwe byarwo biri kuvugururwa.


c: text/html

text:
Burera: Abarangije ayisumbuye bari mu itorero batezwe ho guhindura u Rwanda Paradizo
Guverineri w’intara y’amajyaruguru arasaba Intore z’urubyiruko rw’abarangije amashuri yisumbuye guhorana umutima w’ishyaka no gukunda igihugu cy’u Rwanda bagakomeza kugihindura mo Paradizo kuko aribo bayobozi b’ejo hazaza.
Tariki ya 06/12/2012 ubwo Bosenibamwe Aimé yatangizaga itorero ry’abarangije amashuri yisumbuye bo mu karere ka Burera bateraniye i Nkumba, yabwiye abari muri iryo torero ko u Rwanda rugeze kure rwihesha agaciro mu ruhando mpuzamahanga nyuma yo kuva mu bibazo bikomeye.
Yakomeje ababwira ko igihe kigera ku byumweru bitatu bazamara muri iryo torero bagomba kuzahavana umutima wo kwitangira igihugu kugira ngo gikomeze gitere imbere kuko n’abakitangiye bakakigeza aho kigeze ubu bari urubyiruko nkabo.
Guverineri Bosenibamwe yabwiye izo ntore ko ibibazo u Rwanda ruhura nabyo bagomba kwiga babizi kandi babifite mu mitima yabo kugira ngo bazabashe guhangana nabyo.
Agira ati “Ibyo muziga byose biraganisha aho ngaho…gukunda igihugu, kucyitangira, kugihindura igihugu gikomeye cyane. Aho wajya hose ukumva ufite ishema nk’uko bimeze ubungubu”.
Akomeza avuga ko ari ngombwa kubaka umuco wo gukunda igihugu mu rubyiruko rw’u Rwanda kugira ngo bazakomereze aho abayobozi b’iki gihe bazaba bageze mu guteza imbere u Rwanda.
Guverineri w’intara y’amajyaruguru yongera ho ko Itorero ry’igihugu ryatangijwe na Perezida w’u Rwanda Paul Kagame. Aho abanyarwanda bigiramo indangagaciro na kirazira by’umuco nyarwanda.
Ibyo byose byigirwa mu itorero bigamije kubaka umunyarwanda mushya ukomeye ku gihugu cye, watanga n’ubuzima bwe n’amaraso ye kubera igihugu cye nk’uko Guverineri w’intara y’amajyaruguru yabisobanuriye abanyeshuri bari mu itorero i Nkumba.
Yakomeje ababwira ko bafite ubutumwa bukomeye bwo gukomeza guhindura u Rwanda mo paradizo. Abarangije amashuri yisumbuye bari muri iryo torero nabo bemeza ko biteguye gukorera u Rwanda mu buryo bushoboka.
Akarere ka Burera gafite urubyiruko rurangije amashuri yisumbuye ruri mu itorero rugera ku 1039. Bagabanyijwe mu ma site atatu. Barimo 464 bari i Nkumba, 322 bari muri TTC Kirambo na 253 bari muri E.S.Kirambo.

robotstxt: allowed

filter: keep


text:
Mu bushakashatsi bwakozwe ku bijyanye n’amajwi adasanzwe abagore bakunda kugira mu gihe cy’imibonano mpuzabitsina "vocalisations copulatoires"; muri yo hakaba harimo gusakuza, gutaka cyangwa kugaragaza ibyishimo bisa no kuniha, abashakashatsi bashakaga kumenya niba abagore basakuza babishaka cyangwa niba ari ibyishimo byizana mu gihe umugore yaryohewe n’imibonano mpuzabitsina, hakaba harabajijwe abagore bagera kuri 72 baryamana n’abagabo bakaba bari mu kigero cy’imyaka 22.
Ku bijyanye n’ibyishimo bidasanzwe abagore bagira, abagore babajijwe batangaje ko bashobora kubigeraho bikinisha mu gihe ari bonyine, cyangwa bari kumwe n’umugabo bakundana cyangwa se mu gihe ahuza igitsina akoresheje umunwa, bakaba bavuga ko ari gake bishima cyane kugera kuri wa munezero udasanzwe iyo umugabo yinjiza igitsina cye mu mugore. Ubushakashatsi bukaba bwaragaragaje ko abagore bataka mbere cyangwa mu gihe umugabo yakageze na we muri cya gihe cy’umunezero udasanzwe uba mu mibonano mpuzabitsina. Aha umugore ngo akaba we aba ataragera mu gihe cy’ibyishimo birenze.
Ubu bushakashatsi bukaba bushimangira igitekerezo gisanzwe kivuga ko imibonano mpuzabitsina ari igikorwa gituruka ku bwonko cyane n’imyumvire. Mu gihe cy’imibonano ngo yaba umugabo cyangwa umugore agerageza gukora ibyo yumva byashimisha umukunzi we kuruta ibyamushimisha. Aha ni ho rero ngo umugore usanga asakuza kugira ngo ashimishe umugabo baryamanye yaba asakuza biturutse ku buryohe yumva cyangwa se mu bundi buryo.
Kuki Abagore Baniha Bahuza Igitsina
Mu bushakashatsi bwakozwe ku bijyanye n’amajwi adasanzwe abagore bakunda kugira mu gihe cy’imibonano mpuzabitsina "vocalisations copulatoires"; muri yo hakaba harimo gusakuza, gutaka cyangwa kugaragaza ibyishimo bisa no kuniha, abashakashatsi bashakaga kumenya niba abagore basakuza babishaka cyangwa niba ari ibyishimo byizana mu gihe umugore yaryohewe n’imibonano mpuzabitsina, hakaba harabajijwe abagore bagera kuri 72 baryamana n’abagabo bakaba bari mu kigero cy’imyaka 22.
Labels: abagore


text:
Rwanda | Nyabihu: Abaturage ba Kabatwa basanze nta gishimisha umuntu nko kwiha agaciro ubwe no kwiyubaka
Abaturage b’akarere ka Nyabihu umurenge wa Kabatwa,bishimiye kwihesha agaciro no kwiyubakira igihugu nyuma y’aho basobanuriwe neza ibyerekeranye n’ikigega Agaciro Development Fund. Mu muhango wo gutangiza iki kigega mu murenge wa Kabatwa wabaye kuri uyu wa 10/09/2012,abaturage bakaba barishimiye iki kigega cyatangijwe na Nyakubahwa Perezida wa Repubulika Paul Kagame, biyemeza no gutanga umusanzu wabo wo kugishyiramo.
Amafaranga agera kuri miliyoni 6 n’ibihumbi 265 akaba ariyo yahise akusanywa n’abaturage b’umurenge wa Kabatwa mu Karere ka Nyabihu. Abaturage bakaba baratangaje ko ibikorwa byo kugumya gutanga imisanzu yabo mu kigega “Agaciro Development Fund” bidahagarariye aho,ahubwo ko ari intangiriro yabyo. Biyemeje ko bagiye gukomeza kwihesha agaciro no kwiyubakira igihugu badateze ak’I muhana,ibyo bakazabigeraho mu kwitabira kurushaho gutanga imisanzu ishyirwa mu kigega “Agaciro Development Fund”.
Umuyobozi w’akarere ka Nyabihu Twahirwa Abdoulatif,yasobanuriye abaturage icyo Agaciro Development Fund ari cyo anabashimira ku murava bagaragaza mu kwiyubakira igihugu no kwihesha agaciro batanga umusanzu
Umuyobozi w’akarere ka Nyabihu Twahirwa Abdoulatif wari witabiriye icyo gikorwa,akaba yarashimiye abaturage b’umurenge wa Kabatwa ku gikorwa kiza bari bamaze gukora. Yabasobanuriye ko gutanga umusanzu mu kigega “Agaciro Development Fund” ari ukwihesha agaciro nk’Umunyarwanda,ndetse no kugahesha igihugu. Nta kintu kiba kiza nk’igihe abaturage ubwabo aribo bifatira iya mbere mu guteza imbere igihugu cyabo no kugira uruhare mu bibakorerwa.
Abaturage bakaba barashishikarijwe gukomeza kwiha agaciro batanga imisanzu yabo ku bushake mu kigega Agaciro Development Fund kugira ngo biyubakire iterambere ryabo. Ikigega Agaciro Development Fund kikaba ari ikigega cy’ubufatanye mu iterambere,cyashyizweho n’Abanyarwanda bagamije gutera inkunga gahunda z’iterambere ryihuse mu Rwanda. Iki kigega kikaba cyarashyizweho hakurikijwe imyanzuro y’inama y’umushyikirano yabaye mu mwaka wa 2011, hagamijwe kwihutisha iterambere Abanyarwanda babigizemo uruhare.
Ikigega Agaciro Development Fund kikaba cyaratangijwe na Perezida wa Repubukika Paul Kagame kuwa 23/08/2012 muri hoteri Serena I Kigali. Nyuma y’amafaranga agera kuri miliyoni 173 n’ibihumbi 400 abaturage b’akarere ka Nyabihu batanze mu itangizwa ryacyo muri aka karere, abaturage b’umurenge wa Kabatwa nabo bakaba baratanze miliyoni 6 n’ibihumbi 265 gitangizwa muri uyu murenge. Iki gikorwa cyo gutanga imisanzu kikaba gikomeje muri aka karere.


text:
Rwanda : Ni gute wahunika ubwatsi ngo bumare igihe kirekire uzabuhe amatungo yawe mu gihe cy’ibura ryabwo?
Menya uburyo wakwizigamira ubwatsi kugira ngo amatungo yawe atazasonza mu gihe cy’izuba
Hari ubwatsi bushobora guhubikwa”silage making”. Ubwatsi buhunikwa muri ubu buryo ni nk’urubingo,ibigori n’amasaka. Ibinyamisogwe nabyo bishobora kuvangwa n’ibinyampeke mu gihe cyo guhunika kugira ngo byongererwe intungamubiri. Ibyo binyamisogwe ni nka lab lab,Mucuna n’ibindi nk’uko tubikesha imfashanyigiosho ya RARDA,ubu yabaye ishami rya RAB ku bijyanye noguhunika ubwatsi bw’amatungo.
Uko guhubika ubwatsi bikorwa
Ubwatsi bugomba gutemwa bugeze mu gihe cyo kuba bufite intungamubiri zihagije. Urugero nk’ibigori bigomba gutemwa igihe ukana ugasanga akabuto kazana amata naho urubingo rugomba gusarurwa rugeze mu burebure bwa metero 1 kugeza kuri metero imwe n’igice (1m-1,5m) z’uburebure. Hakorwa umwobo ruzahubikwamo.
Kugira ngo umwuka utinjira mu mwobo,hakorwa ibi bikurikira:
ü Gucagagura ubwatsi mu duce twa santimetero 5-10 kugira ngo butsindagirike neza;
ü Gutsindagira ubwatsi nyuma ya buri cm20 kugeza umwobo wuzuye neza;
ü Gukoresha umwobo ufite impande zigororotse;
ü Kuzuza neza hagati kugira ngo mu mpande hatsindagirike neza;
ü Batsindagira buri kirundo n’ibirenge cyangwa bagahirikaho ingunguru bujujemo amazi kugira ngo iremere;
ü Bagenda buzuza hagati ya cm20-cm30 bagatsindagira;nyuma yo kuzuza baba bashashe mu mwobo shitingi barenzaho iyindi shitingi nyuma bakarenzaho ubutaka kugira ngo umwuka uheremo;
ü Gufunga neza umwobo n’ihema riremereye bakarenzaho ibisinde n’ibitaka”uburebure bwa sentimetero 50)bituma gutsindagirika bishoboka kandi umwuka ntiwinjiremo;
ü Iyo ihema ricitse,umwuka winjiramo ugatuma ubwatsi buhunitse bubora. Si byiza ko amatungo kuko byagaragaye ko atari byiza kandi byagabanya n’umukamo;
ü Ubwatsi buhugutishije neza usanga bwenda gusa n’icyatsi cyumye cyangwa kibisi,cyangwa se ibara riri hagati y’urucaca n’igitaka kandi bufite impumuro ikaze ariko itari mbi.
Ni ngombwa gukoresha ubwatsi bufite amazi make,ni ukuvuga bwahongeshejwe nibura amasaha 3 cyangwa 4. Ni ngombwa kandi gukoresha ubwatsi bufite ibinyamasukari bihagije nk’ibinyampeke binyuranye. Ibinyamisogwe bigomba guhongererwa bivangwa n’ibinyampeke (1/3 kuri 2/3) cyangwa umushongi w’ibisheke. Byaba byiza hakoreshejwe ubwatsi budafite intungamubiri nyinshi kugira ngo butabora. Ni ngombwa kurinda umwobo ibitaka byatuma ubwatsi bubora. Ni ngombwa guteganya umuyoboro mu ndiba y’umwobo utuma amazi akamuka mu bwatsi asohoka hanze. Ni ngombwa kuzuza umwobo vuba vuba mu gihe cy’umunsi 1 cyangwa 2 bibuza ubwatsi gutakaza intungamubiri bitewe no guhumeka. Umworozi agomba kuzitira umwobo kugira ngo awurinde amatungo n’abantu.
Ibyiza byo guhubika
Kubika ubwatsi biroroha kandi ntibigombera umucyo w’iminsi 2 nko kubwumisha ku zuba. Gukoresha amoko y’ubwatsi atanga umusaruro mwinshi kandi adashobora kumishwa nka tiribusakumu,urubingo,ibigori,amasaka n’andi. Ubwatsi bushobora kubikwa mu gihe cyiza bukungahaye ku ntungamubiri. Ubu buryo butuma habikwa amababi yose cyane ay’ibinyamisogwe nubwo bibikika bigoranye ku mpamvu z’ingufu nkeya bifite ugereranije n’ibyubaka umubiri. Mu rwego rw’imirire hatakara bike ugereranije no kumisha kandi burika neza. N’ahanyu rero borozi kwita ku matungo yanyu muyakorera ibikwiye byose ngo atange umusaruro uhagije kandi ase neza.
Shortlink:


text:
Kamonyi: Abahinzi bo muri Sendika Ingabo bahagurukiye kurwanya isuri iva mu ishyamba rya Kanyinya
Sendika y’abahinzi n’aborozi INGABO; yafashije abaturage bo mu kagari ka Buguri umurenge wa Rukoma kurwanya isuri ituruka mu ishyamba rya Kanyinya, bacukura imirwanyasuri; bagatera ibiti bivangwa n’imyaka. Ibi bikorwa sendika ibifatanya n’umuryango vi-agro forestry ugamije kurengera ibidukikije.
Ishyamba rya Kanyinya riherereye mu murenge wa Rukoma, ahitwa mu Gacurabwenge. Mu gihe cy’imvura, amazi amanuka mu ishyamba atwara ubutaka bwo mu mirima y’abaturage batuye munsi y’ishyamba, akangiza n’imyaka asanze mu nzira ya yo, ndetse n’iyo mu gishanga cya Nyagasozi.
Joseph Harelimana, umwe mu batuye munsi y’iryo shyamba avuga ko mu gihe cy’imvura bahangayikishwaga n’uko imvura ibangiriza imyaka, ndetse bamwe muri bo isuri ikaba yari itangiye gusatira inzu za bo.
Kuba benshi mu bahatuye ari abanyamuryango ba Sendika Ingabo, igira inama abahinzi bo mu turere twa Muhanga, Kamonyi, Ruhango na Nyanza; bayigejejeho ikibazo cy’iyo suri ihora yangiza imyaka ya bo, maze babafasha gukemura icyo kibazo bacukura imirwanyasuri babaha n’ibiti bivangwa n’imyaka byo gufata ubutaka.
Usanase Gilbert, ukurikirana ibikorwa bya Sendika Ingabo mu karere ka Kamonyi akaba ashinzwe kubungabunga inkengero z’igishanga cya Nyagasozi; atangaza ko abahinga muri icyo gishanga bahoranaga ibibazo by’isuri yangiza imyaka ihingwa mu gishanga cya Nyagasozi.
Mu rwego rwo gukemura icyo kibazo ku buryo burambye, ku nkunga y’umuryango ukorera mu karere wita ku bidukikije Vi-Agro forestry Program, Sendika ingabo yafatanyie n’abaturage gucukura imirwanyasuri kuri hegitari 100 , ikaba iteganya no kuhatera ibiti bisaga ibihumbi 250.
Umunyamabanga Nshinwabikorwa w’akagari ka Buguri, Iryivuze Marie Chantal, ahamya ko iyo nkunga yabafashije gukemura ikibazo cy’isuri cyasaga n’icyananiranye, kuko mbere abaturage babikoraga mu muganda ntibigire umusaruro bitanga.
Ngo iyo miryango yashoyemo amafaranga, abaturage bagakora bahembwa none biragaragara ko isuri itagifite umuvuduko ukabije. Muri uwo mudugudu bateganyaga kwimura imiryango 2 yari ituye ahashobora gutwarwa n’ibiza, ariko uyu munyamabanga Nshingwabikorwa avuga ko batakimuwe kuko ikibazo cy’isuri kiri gukemuka.


text:
Humura ntibamboneye ikariso nabanje kuyikuramo!
Umukobwa: Mama uzi uyu munsi ibyambayeho? Abahungu twigana bambwiye ngo nurire igiti bangurire biscuit maze kucyurira baranseka ra!
Mama: Yooo! Ntuzongere mwana wa! Bagushukaga ubwo bashakaga kukurebera ikariso!
Bucyeye bwaho:
Umukobwa: Mama uzi ko uyu munsi noneho ba bahungu twigana bambwiye ngo nurire igiti bangurire chocolat maze nakurira noneho bagaseka kurusha ejo?
Mama: Mbega igishwi! Sinakubwiye ko ubwo baba bashaka kukurebera ikariso?
Umukobwa: Humura Mama! Ntago ibyo wambwiye (...)
Umukobwa: Mama uzi uyu munsi ibyambayeho? Abahungu twigana bambwiye ngo nurire igiti bangurire biscuit maze kucyurira baranseka ra!
Mama: Yooo! Ntuzongere mwana wa! Bagushukaga ubwo bashakaga kukurebera ikariso!
Bucyeye bwaho:
Umukobwa: Mama uzi ko uyu munsi noneho ba bahungu twigana bambwiye ngo nurire igiti bangurire chocolat maze nakurira noneho bagaseka kurusha ejo?
Mama: Mbega igishwi! Sinakubwiye ko ubwo baba bashaka kukurebera ikariso?
Umukobwa: Humura Mama! Ntago ibyo wambwiye ejo nabyibagiwe rwose. Nanjye bambwiye kurira mbahenda ubwenge ndabanza ikariso nyikuramo ngo batayireba!
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Udafite ikinyabupfura ntacyo wageraho – Zaraduhaye Joseph
Umuyobozi wungirije w’akarere ka Burera ushinzwe ubukungu n’iterambere, Zaraduhaye Joseph, arasaba abanyeshuri bo muri ako karere barangije amashuri yisumbuye kurangwa n’ikinyabupfura kugira ngo bazagere ku ntego biyemeje.
Zaraduhaye avuga ko ikinyabupfura ari ingenzi mu byo umuntu akora byose. Nk’urubyiruko rwo mbaraga z’u Rwanda, abo banyeshuri ngo bagomba kurangwa n’ikinyabupfura kugira ngo bazateze u Rwanda mbere.
Agira ati “mubyo ukora byose, wiga, wagira intego ugashaka no kuyigera ho, nta murongo w’ikinybupfura ufite zeru…ibi turimo kuvuga by’indangagaciro na kirazira n’urugerero ikizabidushoboza ni ikinyabupfura.”
“Nujya no gushaka ibindi uzageraho byose, utavuze ngo hari ibyo ndatinya gukora, hari ibyo ndubaha, hari igihe ndabikorera, utihaye uwo murongo wo kumva ko mu by’ukuri ufite amahame ugomba kubaha, agufasha kugira ngo ugeze kuri ya ntego, udafite ikinyabufpura ntacyo wagera ho”.
Abanyeshuri bo mu karere ka Burera barangije amashuri yisumbuye, bashoje itorero bari bamazemo ibyumweru bibiri tariki 17/12/2012. Ubwo barisozaga basabwe kurangwa n’indangagaciro na kirazira by’umuco nyarwanda.
Umuyobozi wungirije w’akarere ka Burera ushinzwe ubukungu n’iterambere yababwiye ko kandi bagomba kuzarangwa n’uburere bwiza byiyongera ku bumenyi bakuye mu ishuri kugira ngo bazabashe gutegura ejo hazaza habo neza.
Yakomeje kandi abasaba kuzitabira urugerero bazajyamo mu mwaka wa 2013 bakamara amezi atatu bakorera ubushake ibikorwa byo guteza imbere u Rwanda.
Abo banyeshuri kandi basabwe kwirinda ibiyobyabwenge ndetse n’ubusambanyi kuko ntacyo byazabagezaho uretse kurangwa n’imico mibi gusa.
Zaraduhaye yongeyeho ababwira ko kujya ku rugerero ari nko “gutegura ijuru” kuko ibyo bikorwa byose byiza bazakora bakorera ubushake bizatuma babona imigisha ku Mana kuko igihembo cy’umuntu ukora neza ari ijuru naho icy’ukora nabi akaba ari urupfu.


text:
Intego y'ingenzi y'iri somo muri izi nyigisho ni uguha abakristo amahame-fatizo yo muri Bibiliya ku byerekeye kuyoborwa n'Imana. Ntabwo rigenewe kuba ibisobanuro byuzuye cyangwa urutonde rwuzuye rwo ku bushake bw’Imana.
Imigani 14:12 hatubwira ko hariho inzira itunganiye umuntu, ariko iherezo ryayo ni inzira y'urupfu. Yeremiya nawe avuga yeruye ingorane z'umuntu zo kutabasha kuyobora ubugingo bwe. Muri Yeremiya 10:23, aravuga ati, "Uwiteka, nzi ko inzira y'umuntu itaba muri we; ntibiri mu muntu ugenda kwitunganiriza intambwe ze”. Kubera ubwenge n'ubushobozi by'umuntu bifite aho bigarukira, gusobanukirwa kugufi hamwe na kamere ikora icyaha, umuntu ntabasha kuyobora intambwe ze. Ibimugaragarira ko ari iby'ukuri bihinduka uburyo bwo kurimbuka no gupfa. Nk'uko ibyo umuntu yibwira bitandukanye n'iby'Imana yibwira, niko n'inzira ze zidashyikira umugambi utunganye kandi w'ubwenge w'Imana.
Yesaya 55:8-9 "Erega, ibyo nibwira si byo mwibwira, kandi inzira zanyu si zimwe n'izanjye; niko Uwiteka avuga. 9 Nk'uko ijuru risumba isi, ni ko inzira zanjye zisumba izanyu, n'ibyo nibwira bisumba ibyo mwibwira."
1 Abakorinto 1:25 "Kuko ubupfu bw'Imana burusha abantu ubwenge; kandi intege nke z'Imana zirusha abantu imbaraga."
Icyitegererezo:
(1) Habayeho igihe mu myaka y'1940 ubwo umuntu yakekaga ko intwaro kirimbuzi (bombe atomiki) yashoboraga kurangiza intambara zose no kuzanira isi amahoro. Nyamara ntibyashobotse.
(2) Imbere y'ingorane abashakanye bahura nazo, abantu babona gutandukana nk'igisubizo aho guhangana n'umubabaro n'intambara byo gutunganya ibibazo byabo. Guca mu ngorane ku bashakanye biri mu bushake bw'Imana nk'uko Ibyanditswe bivuga, bikaba iteka iby’agaciro ku muntu n'abo babana muri rusange. Ubushakashatsi bwa vuba bwerekana ko Ibyanditswe byakomeje kuba ukuri. Gutandukana kw’abashakanye kuzana umubabaro n'ingorane nyinshi aho kubigabanya ku muryango muri rusange no ku batanye.
Imana Ihoraho yonyine ariyo Alufa na Omega, ifite ubwenge n'imbaraga bitarondoreka, urukundo n'imbabazi ni yo ishobora kuyobora iby'ubugingo bw'umuntu. Ni nde utuzi kurusha abandi, ibyo dushoboye, intege-nke zacu, na buri kintu cyose mu bugingo bwacu nk'Imana, umuremyi wacu watubumbye mu nda za ba mama?
Zaburi 139:13-14 "Kuko ari wowe waremye ingingo zanjye; Wanteranyirije mu nda ya mama. 14 Ndagushimira, yuko naremwe uburyo buteye ubwoba butangaza: Imirimo wakoze ni ibitangaza: Ibyo, umutima wanjye ubizi neza."
Ibyanditswe bivuga ko Imana yita kuri buri wese muri twe kandi ikaba ishaka kuyobora ubugingo bwacu.
Umugambi wayo usumba byose mu buryo butarondoreka. Ubwenge bwayo bugaragara mu biriho, ibizaza ndetse no mu byashize.
Ikintu cy'ingenzi cyerekana ko Imana ishaka kuyobora ubugingo bwacu kiboneka mu kuri kw'Ibyanditswe. Yaduhaye Bibiliya ngo tubashe kumenya ubushake n'umugambi byayo mu mibereho yose y'ubugingo. Ibi bivuga kumenya Imana n'ubugingo ishaka ko tugira. Uruhare rwacu ku bwo kuyoborwa n'Imana ubwayo, ni ukuyiha ibyacu ngo itugenge kandi ituyobore.
Imigani 3:5-6 "Wiringire Uwiteka n'umutima wawe wose, We kwishingikiriza ku buhanga bwawe; Uhore umwemera mu migendere yawe yose, Nawe azajya akuyobora inzira unyuramo.
Imigani 16:1-4 “Inama umuntu yigira mu mutima we ni we nyira yo; Ariko igisubizo cy'ururimi rwe kiva ku Uwiteka. 2 Imigenzereze y'umuntu yose itunganira amaso ye; Ariko Uwiteka ni we ugera imitima. 3 Imirimo yawe yose uyiharire Uwiteka; Niho imigambi yawe izakomezwa. 4 Ikintu cyose Uwiteka yagitegekeye iherezo ryacyo; Ndetse umunyabyaha yamutegekeye umunsi w'amakuba.”
Imigani 16: 9 "Umutima w'umuntu utekereza urugendo rwe; Ariko Uwiteka niwe uyobora intambwe ze."
Yakobo 1:5 "Ariko niba hariho umuntu muri mwe ubuze ubwenge, Abusabe Imana, iha abantu bose itimana, itishama, kandi azabuhabwa.
1 Petero 5:6-7 "Nuko mwicishe bugufi, muri munsi y'ukuboko gukomeye kw'Imana, kugira ngo ibashyire hejuru mu gihe gikwiriye. 7 Muyikoreze amaganya yanyu yose, kuko yita kuri mwe."
Iyo utekereje ku gushaka kw'Imana ni iki kikuza mu bwenge? Abantu benshi akenshi bareba ku bintu bimwe, ariko bagasuzugura iby'ifatizo kandi by'ingenzi. Urugero, kuyoborwa cyangwa se kubona ubushake bw'Imana bakunze kubishyira ku bintu nk'ibi gusa:
Nkuko bigaragara, iyo uru rutonde ari rwo rushyizwe imbere, ukuyoborwa guhinduka ikintu abantu bashaka gukoresha ngo banezererwe maze ubugingo bugende neza nk'umuhanda munini uhuza amaperefegitura. Mu kuri dukwiriye gushaka kuyoborwa n'Imana no gusengera ibintu nk'ibyo nkuko Yakobo atuburira yandika ati,
"Ahubwo ibyo mwari mukwiriye kuvuga ni ibi, ngo: Umwami Imana nibishaka, tuzarama, kandi tuzakora dutya na dutya." (Yakobo 4:15).
Pawulo nawe yaranditse ati, "Mbasabira urudaca uko nsenze, kugira ngo naho byamera bite, Imana yemere kungendesha amahoro ubu, ikangeza i wanyu (Abaroma 1:9b-10); n’Imigani 16:3 havuga ngo
"Imirimo yawe yose uyiharire Uwiteka; niho imigambi yawe izabonezwa."
Unyujije amaso kuri iyo mirongo aho ugushaka kw'Imana kuvugwa, usanga bigaragara ko ibyishimo byacu n'utundi twihariye twitaho kenshi atari iby'ingenzi. Imyitwarire nk'iyo yerekana gutekereza kw'abantu batagira aho bahuriye n'imigambi y'Imana ihoraho ..Ku ruhande rwacu usanga dutumbiriye ibitunezeza nyamara Imana yo ifite imigambi yindi ikomeye itekereza.
Kunyuza amaso ku bice aho amagambo “ubushake bw’Imana” ari bitwereka rwose ko icyo Imana ishaka cya mbere ari iby’Umwuka kandi bikaba byerekeye gushaka kw’Imana cyangwa guhinduka tugasa na Kristo.
1 Abakorinto 1:1-2 "Pawulo wahamagariwe kuba intumwa ya Yesu Kristo, nk'uko Imana yashatse, na Sositene mwene Data, 2 turabandikiye, mwebwe abo mw'itorero ry'Imana ry'i Korinto, berejwe muri Kristo Yesu, kandi bahamagariwe kuba abera, hamwe n'abantu bose bambariza hose izina ry'Umwami wacu Yesu Kristo, ni we Mwami wabo n'uwacu."
2 Abakorinto 1:1 "Pawulo wagizwe intumwa ya Kristo Yesu, nk'uko Imana yabishatse, na Timoteyo mwene Data, turabandikiye, mwebwe abo mu Itorero ry'Imana ry'i Korinto n'abera bose bari mu Akaya hose "
Abefeso 6:6 "Ntimukabakorere bakibahagarikiye gusa, ngo mumere nk'abanezeza abantu, ahubwo mumere nk'imbata za Kristo, mukore ibyo Imana ishaka , mubikuye ku mutima. "
Abakolosayi 4:2 "Mukomeze gusenga, muba maso, mushima."
1 Abatesaloniki 4:3 "Icyo Imana ishaka ni iki: Ni ukwezwa kwanyu no kwirinda gusambana;"
1 Petero 2:15 "Kuko ibyo Imana ishaka ari uko muzigisha abantu b'abapfapfa, batagira icyo bamenya, gukora neza kwanyu:"
1 Petero 4:2 "Ngo ahereko amara iminsi isigaye, akiri mu mubiri, atakigengwa n'irari rya kamere y'abantu, ahubwo akore ibyo Imana ishaka."
1 Petero 5:2 "Muragire umukumbi w'Imana wo muri mwe, mutawurinda nk'abahatwa, ahubwo muwurinde mubikunze, nk'uko Imana ishaka; atari kubwo kwifuza indamu mbi, ahubwo ku bw’umutima ukunze;"
Urufatiro rw'ingenzi rwo kumenya no gukora ubushake bw'Imana ni ugusenga Imana no gushaka gukora ibyo ishaka – kuyishimisha no kuyihimbaza.
Zaburi 25:12 "Ni nde wubaha Uwiteka? Azamwigisha inzira akwiriye guhitamo."
2 Abakorinto 5:9 "Ni cyo gituma tugira umwete wo kumunezeza, iyo turi iwacu mu mubiri, cyangwa tudahari."
Zaburi 37:4-5 "Kandi wishimire Uwiteka, Nawe azaguha ibyo umutima wawe usaba. 5 Ikoreze Uwiteka urugendo rwawe rwose, Abe ari we wiringira, nawe azabisohoza."
1 Abatesaloniki 4:1 "Nuko rero abantu bajye badutekereza yuko turi abakozi ba Kristo, n'ibisonga byeguriwe ubwiru bw'Imana."
Yakobo 4:3-4 "Murasaba, ntimuhabwe, kuko musaba nabi, mushaka kubyayisha irari ryanyu ribi. 4 Yemwe basambanyi, namwe basambanyikazi, ntimuzi yuko ubucuti bw'iby'isi butera kwanga Imana."
Abefeso 6:6 "Ntimukabakorere bakibahagarikiye gusa, ngo mumere nk'abanezeza abantu, ahubwo mumere nk'imbata za Kristo, mukore ibyo Imana ishaka, mubikuye ku mutima."
2 Timoyeyo 2:4 "Ntawaba umusirikare, kandi ngo yishyire mu by'ubu bugingo, ngo abe akinejeje uwamwandikiye ubusirikare."
Amategeko: Ibi byerekeye amategeko arambuye yo mu Ijambo ry'Imana twaherewe kuyobora imibereho yacu. Ni ubushake bw'Imana gusenga, gusoma Bibiliya zacu, guteranira hamwe iteka, abagabo gukunda abagore babo n'ibindi. Ntitugomba kwiba, gusambana, kubeshya, kwica, gukwirakwiza amagambo asebanya, kwijujuta, cyangwa kunegura. Amategeko asa n'aya yose agaragaza ubushake bw'Imana.
Zaburi 119:9 "Umusore azeza inzira ye ate? Azayezesha kuyitondera nk'uko Ijambo ryawe ritegeka."
Abaroma 12:2 "Kandi ntimwishushanye n'ab'iki gihe, ahubwo muhinduke rwose, mugize imitima mishya, kugira ngo mumenye neza ibyo Imana ishaka, ni byo byiza bishimwa kandi bitunganye rwose."
Icyitegererezo: Iyo icyapa cyo ku muhanda cyanditseho ngo, "Umuvuduko ntugomba kurenza km 50", aba ari itegeko. Itegeko ryo muri Bibiliya ni "Mubabarirane".
Amahame cyangwa Amabwiriza: Amategeko cyangwa amabwiriza rusange ashobora gukoreshwa mu buryo bwinshi. Bigize ibyagenderwaho mu kutuyobora aho Ibyanditswe bidatanga amategeko.
Icyitegererezo: Iyo icyapa cyo ku muhanda cyanditswe ngo "Mugende mwitonze," biduha amabwiriza rusange yo kugenderwaho mu bihe bitandukanye. Ihame ryo muri Bibiliya ni "Byose turabyemerewe koko, ariko ibitwungura si byose" ( 1 Abakorinto 10:23). Muri Kristo mfite uburenganzira bwo gukora ibintu byinshi bitabujijwe mu Byanditswe, ariko se byungura umubiri wanjye cyangwa ubuhamya bwanjye?
Amahame ngenderwaho mu gushungura ingero ziva mu isi:
(1) Abizera si ab'iyi si ariko bari muri yo. Nuko rero bagomba kuyibamo mu bwenge ngo bafashe ubugingo no kwita ku miryango yabo, kimwe no gukora umurimo w'Imana:
Yohana 17:14-18 "Nabahaye Ijambo ryawe, kandi ab'isi barabanga, kuko atari ab'isi, nk'uko nanjye ntari uw’isi. 15 Sinsaba ko ubakura mu isi, ahubwo ubarinde umubi. 16 Si ab’isi, nk’uko na njye ntari uw’isi. 17 Ubereshe ukuri: Ijambo ryawe niryo kuri 18 Uko wantumye mu isi, nanjye niko nabatumye mu isi.”
1 Abakorinto 7:31 "N’abakoresha iby'isi bamere nk’abatarenza urugero: kuko ishusho y'iyi si ishira."
Abefeso 4:28 "Uwibaga ntakongere kwiba, ahubwo akore imirimo, akoreshe amaboko ibyiza, kugira ngo abone ibyo gufasha abakene."
Abefeso 5:10-18 "Mushakashake uko mwamenya ibyo Umwami ashima. 11 Ntimukifatanye n'imirimo y’ab'umwijima itagira umumaro, ahubwo muyihane, kuko ibikorwa na bo rwihishwa biteye isoni no kubivuga. 13 Ariko byose, iyo bitangajwe n'umucyo, na byo ubwabyo bihinduka umucyo, kuko ikimurikiwe n'umucyo cyose gihinduka umucyo. 14 Ni cyo gituma bivugwa ngo: Usinziriye we, kanguka uzuke, Kristo abone uko akumurikira! 15 Nuko mwirinde cyane uko mugenda, mutagenda nk'abatagira ubwenge, ahubwo mugende nk'abanyabwenge, mucunguze uburyo umwete, kuko iminsi ari mibi. 17 Nuko ntimukabe abapfu, ahubwo mumenye icyo Umwami wacu ashaka. 18 Kandi ntimugasinde inzoga zirimo ubukubaganyi: Ahubwo mwuzure Umwuka."
(2) Imana iraturenze, iruta byose, iba hose. Ikorera mu isi no mu bugingo bwacu. Nuko rero hari aho twakura ingero z'ukuri dushobora gukoresha mu gushaka kumenya ibyo Imana ikora, no gukora ugushaka kw'Imana.
Abaroma 1:10 "Kugira ngo, naho byamera bite, Imana yemere kungendesha amahoro ubu, ikangeza iwanyu;"
Abaroma 8:28 "Kandi tuzi yuko ku bakunda Imana byose bifataniriza hamwe kubazanira ibyiza, ari bo bahamagawe nk'uko yabigambiriye:"
Abaroma 11:36 "Kandi byose ariwe bikomokaho, akabibeshaho, akaba ari nawe tubikesha! Icyubahiro kibe icye iteka ryose: Amen.”
Abaroma 15:32 "Mbone uko nza aho muri nishimye, Imana nibikunda, nduhukane namwe."
Umubwiriza 7:13-14 "Itegereze umurimo w'Imana: Ni nde wabasha kugorora icyo yagoretse? 14 Ku munsi w'amahirwe ujye wishima, no ku munsi w'amakuba ujye utekereza; yuko Imana ariyo yaremye byombi, ikabibangikanya, kugira ngo umuntu atazabona ibizaba mu nyuma ze."
(3) Ariko Satani nawe arakora; nuko rero tugomba kwitonda mu gukoresha urutonde rwo mu Ijambo ry'Imana nk'akayunguruzo ko kuyungurura ibitandukanye no gushaka kw'Imana.
2 Timoyeyo 2:26 "Basinduke, bave mu mutego wa Satani wabafashe mpiri, babone gukora ibyo Imana ishaka."
Abefeso 5:15-16 "Nuko mwirinde cyane uko mugenda, mutagenda nk'abatagira ubwenge, ahubwo mugende nk'abanyabwenge, 16 mucunguze uburyo umwete, kuko iminsi ari mibi."
Zaburi 119:9 "Umusore azeza inzira ye ate? Azayezesha kuyitondera nk'uko Ijambo ryawe ritegeka."
Amahame akoreshwa mu gushungura ingero zitwerekeye ubwacu.
(1) Imana niyo yatubumbye, iturera mu mateka y’isi mu gihe cyacu mu migambi yayo. Uretse kamere yacu ikora icyaha, ibi birimo ibitureba byose - ibitsina byacu, impano, imyifatire, ubwenge, ibituranga ku mubiri, ababyeyi, ibyatubayeho, n’ibindi.
Zaburi 139:13-19 "Kuko ari wowe waremye ingingo zanjye; wanteranyirije mu nda ya mama. 14 Ndagushimira kuko naremwe uburyo buteye ubwoba butangaza: Imirimo wakoze ni ibitangaza: Ibyo, umutima wanjye ubizi neza. 15 Igikanka cyanjye ntiwagihishwe, Ubwo naremerwaga mu rwihisho, ubwo naremesherezwaga ubwenge mu byo hasi y'isi. 16 Nkiri urusoro, amaso yawe yarandebaga. Mu gitabo cyawe handitswemo iminsi yanjye yose, Yategetswe, itarabaho n'umwe. 17 Mana, erega ibyo utekereza ni iby’igiciro kuri jye! 18 Nabibara, biruta umusenyi ubwinshi: Iyo nkangutse, turacyari kumwe. 19 Mana, icyampa ukica abanyabyaha, mwa bicanyi mwe, nimuve aho ndi.”
Yeremiya 1:5 "Nakumenye ntarakurema mu nda ya nyoko, kandi nakwejeje utaravuka; ngushyiriraho kuba umuhanuzi uhanurira amahanga."
Yesaya 43:7 "Nzanira umuntu wese witirirwa izina ryanjye, uwo naremeye kumpesha icyubahiro. Ni njye wamuremye; ni njye wamubumbye."
Yesaya 54:16 "Dore ni njye urema umucuzi uvugutira umuriro w'amakara, agakuramo icyuma akoresha umurimo we; kandi umurimbuzi namuremeye kurimbura."
Kuva 9:16 "Ariko ni ukuri iyi ni yo mpamvu itumye nguhagarika, Ni ukugira ngo nkwereke imbaraga zanjye, kandi ngo Izina ryanjye ryamamare ku isi yose."
Abaroma 9:7 "Kandi kuko ari urubyaro rwa Aburahamu, si cyo kibagira abana be bose: ahubwo yabwiwe ngo: Kuri Isaka niho urubyaro rwawe ruzakwitirirwa."
(2) Nk'abakristo, Imana yaduhaye n'impano z'Umwuka zo kudushoboza imirimo y'Umwuka muri Kristo no mu isi (reba no mu 1 Abakorinto 12: 3-12).
Abaroma 12:3-8 "Ndababwira umuntu wese muri mwe, mbwirijwe n'ubuntu nahawe, mwe kwifata uko mutari, ahubwo mutekereze mwitonze, nk'uko Imana yagereye umuntu wese kwizera. 4 Nk’uko mu mubiri umwe dufite ingingo nyinshi, kandi ingingo zose zikaba zidafite umurimo umwe, 5 natwe niko turi: kuko turi benshi, nyamara turi umubiri umwe muri Kristo, umuntu wese ni urugingo rwa mugenzi we. Nuko kuko dufite impano zitandukanye, nk'uko ubuntu twahawe buri, niba twarahawe ubuhanuzi, duhanure uko kwizera kwacu kungana: 7 cyangwa niba twarahawe umurimo wo kugabura iby'Imana, tugire umwete wo kubigabura: cyangwa uwigisha agire umwete wo kwigisha: 8 cyangwa uhugura, agire umwete wo guhugura: ugira ubuntu, abugire atikanyiza: utwara, atwarane umwete: ugira imbabazi, azigire anezerewe."
1 Petero 4:10 "Kandi nk'uko umuntu yahawe impano, abe ariko muzigaburirana, nk'uko bikwiriye ibisonga byiza by'ubuntu bw'Imana bw'uburyo bwinshi."
(3) Buri muntu ni umwimerere n'ishusho ye ubwe n'umugambi ku bugingo bwe nk'uko guhamagara no kugengwa n'Imana biri.
Zaburi 119:73 "Intoke zawe nizo zandemye, nizo zambumbye: Umpe ubwenge, kugira ngo nige ibyo wategetse.
Zaburi 139:14 "Ndagushimira, yuko naremwe uburyo buteye ubwoba butangaza: Imirimo wakoze ni ibitangaza: Ibyo, umutima wanjye ubizi neza."
Abaroma 12:3 "Ndababwira umuntu wese muri mwe, mbwirijwe n'ubuntu nahawe, mwe kwifata uko mutari, ahubwo mutekereze mwitonze, nk'uko Imana yagereye umuntu wese kwizera."
Abefeso 2:10 "Kuko turi abo yaremye, ituremeye imirimo myiza muri Kristo Yesu, iyo Imana yateguriye kera, kugira ngo tuyigenderemo."
(1) Ibyo duhura na byo, inzugi zikinguye n'izikinze.
1 Abakorinto 7:20-21 "Umuntu wese agume uko yari ari agihamagarwa. 21 Mbese wahamagawe uri imbata? Ntibikubabaze. Icyakora, niba ushobora kubaturwa, ubikore."
Abafilipi 1:12-18 "Bene Data, ndashaka ko mumenya yuko ibyambayeho bitabereye Ubutumwa Bwiza inkomyi, ahubwo byabushyize imbere; 13 kuko byamenyekanye mu basirikari barinda Kaisari bose, no mu bandi bose, yuko ari ku bwa Yesu naboshywe;14 nuko ibyo bituma abenshi bo muri bene Data bari mu Mwami Yesu na bo biringizwa n'ingoyi zanjye, bakarushaho gutinyuka no kuvuga ijambo ry'Imana bashize amanga. 15 Icyakora koko, bamwe babwiriza ibya Kristo babitewe n'ishyari no kwirema ibice; naho abandi bakabivugishwa n'umutima ukunda. 16 Abo babivugishijwe n'urukundo, kuko bazi yuko nashyiriweho kurwanira Ubutumwa Bwiza: 17 naho babandi bamamaza ibya Kristo babitewe no kwirema ibice, babikorana umutima ubarega, bibwira ko bashobora kunyongerera umubabaro mu ngoyi zanjye. 18 Mbese ibyo bitwaye iki? Ntacyo, kuko uko bimeze kose, ari mu buriganya cyangwa mu kuri, Kristo yamamazwa, kandi ibyo ndabyishimiye kandi nzagumya kubyishimira:"
(2) Amakuru, ukuri, n'imibare y'ubukungu, politiki, ibidukikije n'abo tubana.
(3) Uko umuntu ateye, imyifatire, gusa no kudasa.
(4) Impano, ubumenyi, ubushobozi, amashuri, amahugurwa, kumenyera umurimo, no kwitegura.
(5) Uko umubiri uteye cyangwa ubuzima, imyaka.
(6) Igitsina (gabo cyangwa gore)
Urugero: Umuntu w'umuzamu ashobora kugira atya akagera mu ikipi y'umupira ikomeye, nyamara nzi ko atari ko Imana ishaka ku bugingo bwanjye. Kuba nshaje cyane, ngenda buhoro, kandi ndi mugufi cyane bishobora kuba impamvu eshatu z'ukuri zatuma ntakina umupira. Tugomba rero kumenya ko Imana ikorera mu byo duhura na byo. Ibintu ntibipfa kuza gusa nk'amahirwe cyangwa gisida.
(1) Tugomba kwiga kumva uko dukoresha ingero zo mu isi yacu (ubuzima, impano, amahugurwa, amafaranga, uburwayi, n'ibindi)
(2) Tugomba gushaka kwigira muri uku kuri, ngo tugire icyo dukuramo cyangwa ndetse kukugenderaho, no kwiringira ko Imana iyobora byose kandi ikoresha ndetse igakorera muri ibyo bintu byose.
(3) Mu gusuzuma ingero zose, tugomba kwibuka ko Ijambo ry'Imana rigomba kutubera buri gihe aho dupimira icyiza cyangwa ikibi.
Abeheburayo 5:12 "Kandi, nubwo mwari mukwiriye kuba abigisha ubu, kuko mumaze igihe kirekire mwiga, dore musigaye mukwiriye kongera kwigishwa namwe ibyo ishingiro rya mbere ry'ibyavuzwe n'Imana: kandi mwahindutse abakwiriye kuramizwa amata, aho kugaburirwa ibyo kurya bikomeye:"
Yesaya 55:7-9 "Umunyabyaha nareke ingeso ze, ukiranirwa areke ibyo yibwira; agarukire Uwiteka, nawe aramugirira ibambe; agarukire Imana yacu, kuko izamubabarira rwose pe. 8 Erega, ibyo nibwira si byo mwibwira, kandi inzira zanyu si zimwe n'izanjye; niko Uwiteka avuga. 9 Nk'uko ijuru risumba isi, niko inzira zanjye zisumba izanyu, n'ibyo nibwira bisumba ibyo mwibwira."
Imigani 2:9 "Nibwo uzamenya gukiranuka n'imanza zitabera, No gutungana, ndetse n'inzira zose zitunganye."
Imana ntiduha cyangwa ngo itwoherereze ingero zitandukanye n'Ijambo ryayo. Satani n'isi ni byo bikora bityo, si Uwiteka. Urugero, Umukristokazi ashobora kwemera kurongorwa n'umugabo witwa Karoli, ariko niba Karoli atizera, uyu mugore akomeza kugira ibyiringiro, Imana ntiba ikorera muri uko kwiringira kw'uwo mugore kubera ibigaragara mu Byanditswe.
1 Abakorinto 7:39 "Umugore ahambirwa ku mugabo we akiriho: ariko iyo umugabo apfuye, ntakimubuza gucyurwa n'uwo ashaka; icyakora iyo ari uri mu Mwami wacu."
2 Abakorinto 6:14 "Ntimwifatanye n'abatizera mudahwanye: mbese gukiranuka no gukiranirwa byafatanya bite? Cyangwa umucyo n'umwijima byabana bite?"
(4) Gusobanukirwa ubushake bw’Imana si iby'icyiza n'ikibi gusa, ahubwo ikirusha ibindi kuba cyiza ni ukumenya ibyo Ijambo ry'Imana rishyira imbere.
Abafilipi 1:10 "Mubone uko murobanura ibinyuranye, kandi mubone uko muba abataryarya n'inyanga-mugayo, kugeza ku munsi wa Kristo."
Abafilipi 1:20-21 "Kuko ntegerezanya ibyiringiro yuko ntazakorwa n'isoni z'ikintu cyose, ahubwo nzajya nshira ubushizi bw’amanga bwose, buzatuma Kristo akomeza gukuzwa n'umubiri wanjye iteka ryose, nk'uko bimeze ubu, n'ubwo nabaho cyangwa n'ubwo napfa. 21 Erega, ku bwanjye kubaho ni Kristo, kandi gupfa kumbereye inyungu."
Matayo 6:19-20 "Ntimukibikire ubutunzi mw'isi, aho inyenzi n'ingese ziburya, kandi abajura bacukura bakabwiba: 20 ahubwo mwibikire ubutunzi mu ijuru, aho inyenzi n'ingese zitaburya, n'abajura ntibacukure ngo babwibe:"
(5) Imana ntiduha ibyifuzo binyuranye n'ukuri gusanzwe. Umuntu ashobora kwemera gushakana n’umuntu bamenyanye igihe gito. Ibi si byiza. Ntugomba gushaka umuntu umenye vuba gutyo. Cyangwa, umuntu ashobora kureka akazi akajya gucuruza - afite uruhinja, ntacyo yazigamye, n'imyenda myinshi. Ibi na byo si byiza.
(6) Bityo, Umwami ntaduha ibyifuzo binyuranye n'ingero zo mw'isi. Umuntu ashobora gushaka kwibera umunyabukorikori cyangwa umwubatsi ariko se afite ubumenyi bw'umunyabukorikori cyangwa bwo gushushanya amazu? Niba atabizi, si byo Umwami ashaka ko akora.
(7) Nkuko byavuzwe haruguru, kwemera kose gukora ibintu binyuranye n'Ibyanditswe si iby'Imana. Ijambo ry'Imana ni urufunguzo. Suzuma ibyifuzo n'ibyo wemera byose mu Ijambo ry'Imana, amategeko n'amahame yabyo. Niba bihuje n'Ijambo ry'Imana ni iby'Imana, ariko na none, tugomba kubiha igihe no kubigereranya n'izindi ngero. Tugomba kubisengera no gusaba ubwenge.
Yakobo 1:5 "Ariko niba hariho umuntu muri umwe ubuze ubwenge, abusabe Imana, iha abantu bose itimana, itishama, kandi azabuhabwa."
(8) Urufunguzo rukuru ni ubumwe bwa buri muntu n'Imana. Luka 16:10 havuga ihame rishobora gukoreshwa aha. Riravuga ngo "Ukiranuka ku cyoroheje cyane, aba akiranutse no ku gikomeye. Kandi ukiranirwa ku cyoroheje cyane, aba akiraniwe no ku gikomeye." Icy'ingenzi ku byo dutekereza nk'ingingo zikomeye zo mu bugingo - ishuri, gushyingirwa, guhamagarwa, kugura imodoka, inzu, n'ibindi - ni ugukiranuka kwacu mu mibereho n'Umwami n'ibyo twiyemeje biri mu bugingo bwacu bwa buri munsi. Ibi ntibiduha gushishoza gusa, ahubwo ni ubushishozi bw'Umwuka mu guhitamo neza bishyira iby'Imana imbere y'ibyacu (reba n'Abefeso 5:9-18; Luka 14: 25-27).
Zaburi 119:133 "Ujye utunganya intambwe zanjye mu Ijambo ryawe; gukiranirwa kose kwe kuntegeka."
Abaroma 12:1-2 "Nuko, bene Data, ndabinginga ku bw'imbazi z'Imana, ngo mutange imibiri yanyu, ibe ibitambo bizima byera bishimwa n'Imana, niko kuyikorera kwanyu gukwiriye. 2 Kandi ntimwishushanye n'ab'iki gihe, ahubwo muhinduke rwose, mugize imitima mishya, kugira ngo mumenye neza ibyo Imana ishaka, nibyo byiza bishimwa kandi bitunganye rwose.”
Matayo 16:23-24 "Arahindukira, abwira Petero ati: Subira inyuma yanjye, Satani; umbereye igisitaza, kuko ibyo utekereza atari iby'Imana, ahubwo utekereza iby'abantu. 24 Maze Yesu abwira abigishwa be, ati: Umuntu nashaka kunkurikira, yiyange, yikorere umusaraba we, ankurikire;"
Mu gihe kuyoborwa n'Imana bizadukuriraho ibituvuna, bikaduha kuruhuka, bigahindura ubugingo bushimisha, intego yako ya mbere si ukugira ubugingo nk'umuhanda munini uhuza amaperefegitura, utagira imikingo, ibinogo n'ibyateza impanuka byose. Kuyoborwa n'Imana bidufasha kubahisha Umwami no gukora ubushake bwe tutarebye ibyo ubugingo bushobora kuzana.


text:
Iyo witegereje neza cyane usanga uyu mugabo azi icyo akora. Mu mwanya wose aba afite yitabira gahunda zose za chorale kandi ni umuhanga mu bijyanye na music (Guitar Bass), no kuyobora indirimbo.
Aba bana nabo ni Gatsata Choir y'ejo hazaza, umunezero n'umuhati byabo bizabasigira ubuhanga buhanitse, bityo Imana ihabwe icyubahiro biciye muri bo.
Mu ivugabutumwa rya Gatsata Choir, abantu b'ingeri zose baranezerwa ndetse Imana igahabwa icyubahiro.
Aba ni bamwe mu bamisiyoneri, kandi ni inshuti za Gatsata Choir.
Baremera bakitanga ariko icyo biyemeje bakakigeraho ku gira ngo umurimo w'Imana utere imbere.
Aha kandi ubusabane bwabo n'abandi baririmbyi ni ingira kamaro muri bo.
Ibi baba babikorera kugira ngo Ivugabutumwa biyemeje ryaguke.
Umunezero aba ari wose iyo bari mo bahimbaza Imana.
Ibi byishmo bumva babisangira n'abantu bose, kandi ni koko bibageraho aho izi ndirimbo zikora ku mitima ya benshi maze bagasubizwamo imbaraga abandi bagafata umugambi mwiza wo kuza k'Umwami wacu Yesu Christo
Uyu musaza uri imbere kubera Umurimo w'Imana umunezero uramurenga akagira ubuzima bwiza, Guhimbaza Imana kwe kugaragaramo imvano y'ukuri.
Yatangiranye na Chorale kuva yabaho kandi ntarashaka kuyivamo.
Aha Gatsata Choir yari mu gikorwa cyo gukusanya inkunga yo gufasha abatishoboye bo mu Murenge wa Gatsata. Kandi iri vugabutumwa ryazamuye ububyutse mu Itorero ryose, ndetse n'igihugu muri Rusange cyabonye uburyo ki Umurimo w'Imana ari mwiza ndetse kandi ukaba ugira n'ingaruka nziza ku baturage b'igihugu cyacu.
Ubusabane bwa Gatsata Choir hamwe n'izindi Chorale ni ingirakamaro kuko icyo bagamije ni ukuzana umutuzo n'iterambere mu mwuka mu Itorero rya Christo
Abaterankunga baranezerwa iyo bari kumva izi ndirimbo ndetse iyo bari kubona uburyo Imana ihabwa icyubahiro ku bw'Ubutunzi bwabo budapfa ubusa. Kandi barahiye kutabura mu bikorwa byose bya Chorale Gatsata
Abacuranzi bose nabo umuziki barawitondera kugira ngo bagabure ibimeze neza, aho bigomwa n'umwanya wabo bakaza ku rusengero mu gihe bihaye ubwabo.
Uyu musore Baptiste iraha rya Gisore yarisimbuje guhimbaza Imana.
Iteka umuhati we werekana ko ibyo akora aba abizi, aho usanga buri gikorwa cyose cya Chorale aba akirimo.
Iyo wumva umuziki umunezero ukwira umubiri wose maze agahinda k'ibibazo kagashira.
Uyu musore Abdou BIZIMUNGU akunda cyane kumva ari hamwe na Chorale ye. Aho ubu ari umuyobozi w'umuziki wa Chorale Gatsa, kandi akaba abikunda cyane.
Abacuranzi nabo bishimira umurimo wabo nta gihembo basaba n'ubwo biba bikwiye ugereranyije n'umurimo baba bakoze.
Umurya wa Gitari unogera amatwi ntujya ubura muri iyi Chorale.
Uyu musore Simon, akunda kugira ishyaka ry'Umurimo w'Imana ntacyo yitaho ahubwo areba icyo ashaka kuzaba mu gihe cye cy'imbere.
Turashimira Imana ko yakoze ibikomeye kandi twizera ko izakomeza no kudufasha mu gihe cyose.
Abiringira Uhoraho ntibazakozwa isoni.


text:
Lotusi y’ubuhinde
Lotusi y’ubuhinde (izina ry’ubumenyi mu kilatini Nelumbo nucifera) ni igiti cyiza kiba mu mazi, kikagira amababi y’icyatsi areremba hejuru y’amazi. Indabo z’ikigina ziboneka ku nti nazo ziri hejuru y’amazi.
Ururabo rwa Lotusi y’ubuhinde rufatwa nk’ikintu gitagatifu n’abanyedini rya Buda mu misengere yabo. Igiti cyose kiribwa n’abantu, bigatuma kenshi intete n’imizi (inguli) zakoreshejwe mu mitekere yak era muri aziya y’amajyepfo y’uburasirazuba. Lotusi y’ubuhinde ni igiti cyahingwa ahantu hose kimwe no guhinga lili y’amazi ihumura. Ntibikomeye gutera iki gihingwa mu bihe byacu, ugomba gusa kumenya uko ubikora. [1]


text:
Rukumberi: Abacitse ku icumu rya Jenoside muri gahunda yo kwibuka amatongo y’iwabo
Mu gihe hasigaye amezi make ngo hibukwe ku ncuro ya 19 Jenoside yakorewe Abatutsi mu Rwanda, Umuryango ARG Rukumberi (Association des Rescapés du Génocide de Rukumberi) wo mu karere ka Ngoma, watangije igikorwa cyo gushyira ibuye ry’urwibutso ku matongo y’imiryango yabo yishwe muri Mata 1994.
Icyo gikorwa cyitabiriwe n’abacitse ku icumu rya Jenoside yakorewe Abatutsi mu 1994 bo muri Rukumberi hamwe n’Umuryango Remember Tutsi Genocide wo mu Bubiligi gitangizwa ku miryango 15 ariko kikazakomeza. (...)
Mu gihe hasigaye amezi make ngo hibukwe ku ncuro ya 19 Jenoside yakorewe Abatutsi mu Rwanda, Umuryango ARG Rukumberi (Association des Rescapés du Génocide de Rukumberi) wo mu karere ka Ngoma, watangije igikorwa cyo gushyira ibuye ry’urwibutso ku matongo y’imiryango yabo yishwe muri Mata 1994.
Icyo gikorwa cyitabiriwe n’abacitse ku icumu rya Jenoside yakorewe Abatutsi mu 1994 bo muri Rukumberi hamwe n’Umuryango Remember Tutsi Genocide wo mu Bubiligi gitangizwa ku miryango 15 ariko kikazakomeza.
Icyo kikaba ikimenyetso cy’icyubahiro cyo kugira ngo abazajya banyura aho kiri bajye bazirikana ko abishwe bari umuryango mugari, batazize icyorezo cyangwa impanuka ahubwo bishwe n’interahamwe zari ziturutse imihanda yose hamwe n’iz’i Rukumberi bari baturanye kandi baziranye zibaziza kuba Abatutsi.
Umuyobozi w’umuryango Remember Tutsi Genocide wo mu Bubiligi, Eugene Mutabazi, yatangarije IGIHE ko icyo gikorwa kigamije kwerekana ko aho hantu hari hatuwe. Ibi ngo akenshi biterwa n’uko hari abacitse ku icumu bakiri bato batibuka aho bavukiye bakanaharererwa.
Mutabazi ati "amateka ya Rukumberi ni maremare kuva mu 1959-1994, kuko hari haraciriwe Abatusi baturutse mu cyahoze ari Gitarama, Butare, Gikongoro n’ahandi.”
Umuryango Remember Tutsi Genocide wafashije no mu gikorwa cyo kubarura amazina y’abantu basaga ibihumbi cumi na bitanu biciwe muri ako gace, akaba yarashyizwe ku rubuga rw’uwo muryango. Hakozwe n’inyigo yo kubaka urwibutso rwa Rukumberi.
Umuhuzabikorwa wa ARG Rukumberi Kabandana Callixte, asaba abarokotse Jenoside gukomeza kwigirira icyizere no kwihesha agaciro, aho guhora bitwa abatishoboye.
Umunyamabanga Nshingwabikorwa w’Umurenge wa Rukumbeli, Nyamutera Emmanuel, yashimiye ARG Rukumberi ibikorwa byayo bikomeje guha agaciro abazize Jenoside. Akomeza avuga ko icyakozwe gifasha abakiri bato kugira ngo bagire aho bavugira, bityo agace ababyeyi babo bari batuyemo katazazima ahubwo barusheho kubaka amateka.
Ku birebana n’uburyo bwo kwita kuri ibyo bimenyetso aho byashyizwe yatangarije, Nyamutera yatangarije IGIHE ko habayeho igikorwa cyo gukangurira abaturage ibigiye kuhakorerwa n’akamaro kabyo, kandi bakazibandana no gukorera amarondo aho hantu batibagiwe n’isuku yaho.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Muhororo: Abaturage bishimiye urubuga bahawe rwo kuganira n’abayobozi babo
Nyuma y’ikiganiro mpaka kizwi nk”Urubuga rw’Abaturage n’Abayobozi” cyabereye mu murenge wa Muhororo mu karere ka Ngororero kuri uyu wa 29 Gicurasi 2014, abaturage bakitabiriye barishimira umwanya bahawe wo kwegerana n’abayobozi babo ku birebana n’uko bayobowe.
Ni ikiganiro cyateguwe n’Umuryango Nyarwanda w’Abanyamakuru Baharanira Amahoro (pax press), aho abaturage n’abayobozi babo mu murenge wa Muhororo baganiriye ku bikorwa bitandukanye n’uruhare rw’abaturage muri ibyo bikorwa.
Mukamuramutsa Marie Yvonne, umwe mubitabiriye icyo kiganiro akaba yadutangarije ko yishimiye kuba yabonye umwanya wo kubwira abayobozi ibyishimo bye aterwa n’iterambere yagezeho, ndetse no kubagezaho ibitagenda ngo bizakemuke.
Uyu mugore akomeza avuga ko ubundi we na bagenzi be bafataga abayobozi nk’abantu batinyitse ku buryo batabanenga kubyo babona bidakorwa neza, ubu bakaba babicoceye hamwe.
Umunyamabanga nshingwabikorwa w’uwo murenge nawe ahamya ko uru rubuga rwababereye umwanya wo kwisuzuma no kureba uko abaturage bakira ibibakorerwa, ndetse akaba nk’umuyobozi yaniyumviye ibyo abaturage bifuza ko byakosorwa, ubu bakaba bagiye kubishyira mo imbaraga.
Murenzi Janvier, Umuyobozi wa pax press, akaba yadutangarije ko uru rubuga rugamije kwimakaza umuco w’imiyoborere myiza no guha abaturage umwanya wo kuganira n’abayobozi mu mahoro bagafatira hamwe ingamba z’ibyo bagomba gukora.
Kuri uyu muyobozi, ngo kuganira hagati y’abaturage n’abayobozi byafatwaga nk’ibidashoboka ndetse bamwe mu baturage bakabuzwa kuvuga icyo batekereza ariko ubu hagaragara ubufatanye munzego zose hitawe ku baturage, pax press ikaba igamije kwimakaza uwo muco mu gihugu hose.
Leave a comment!


text:
Rwanda | Gakenke: Abaturage bageze kure biyubakira ibiro by’akagali ka Rusagara
Akagali ka Rusagara ni kamwe mu tugali two mu Karere ka Gakenke katagiraga ibiro gakoreramo. Abaturage b’ako kagali kabarizwa mu Mujyi wa Gakenke bashyize imbaraga hamwe batangira kwiyubakira biro y’akagali.
Umunyamabanga Nshingwabikorwa w’Umurenge wa Gakenke, Gasasa Evergiste asobanura ko ku bufatanye n’abaturage bamaze gukoresha amafaranga agera kuri miliyoni 2.5 yatanzwe n’abaturage. Ayo mafaranga yaguzwe amabuye, amatafari kandi anishyurwa abakozi bakora kuri iyo nyubako.
Iyo nyubako igaragara ko nini yubanzwe mu matafari n’icyondo, igeze ku bwuzure. Ikigaragara, hasigaye amabati yo gusakara. Biteganyijwe ko ayo mabati azatangwa n’akarere mu minsi iri imbere.
Mu nama yateranye tariki 06/11/2012, Guverineri w’Intara y’Amajyaruguru, Bosenibamwe Aimé yasabye abayobozi b’uturere kongera ingufu mu gushakira utugari ibiro byo gukoreramo bitarenze umwaka wa 2013.
Yibukije abo bayobozi ko bagomba gukomeza ubuyobozi bw’ utugari n’imidugudu babufasha kubona ibikoresho by’ibanze birimo impapuro n’amakaramu kuko iyo babibuze bituma basaba umuti w’ikaramu (ruswa).
Muri uyu mwaka wa 2012-2013, biteganyijwe ko biro z’utugari 15 two mu Karere ka Gakenke zizubakwa.


text:
Nyuma y’umwaka wose itegerejwe, plage mpimbano ya Nyakariba ngo ishobora gutangira kwakira abantu mu mpera za 2012.
Hashize umwaka ahitwa Nyakariba mu mujyi wa Kibuye batangiye kuhubaka aho abantu bazajya baruhukira bumva amahumbezi aturuka mu Kivu, bari no ku musenyi muhimbano (plage artificielle / artificial beach). Ariko hashize igihe kirenga umwaka imirimo yo kubaka yarahagaze.
Nk’uko byemezwa na NGARAMBE Vedaste, Rwiyemezamirimo urimo kubaka iyo plage, ngo yagiye ahura n’inzitizi nyinshi mu mirimo ye. Avuga ko usibye akazi ka mbere kari kagoranye cyane ko gukuraho urufunzo no kuhumisha mbere yo kuhamena amabuye n’umusenyi, ngo yanagize ikibazo cyo gutinda guhabwa ibyangombwa n’Ikigo cy’Igihugu Gishinzwe Ibidukikije (REMA).
Mu kiganiro twagiranye kuri Telefone, Mutabazi Vedaste yavuze ko aho hantu hasuwe na REMA na RDB bakamwemerera ibyangombwa, nawe akaba arimo kwisuganya mu rwego rw’imari, ku buryo mu mpera z’uyu mwaka plage ya Nyakariba izatangira kwakira abantu. Ni byo asobanura agira ati: Ndabizeza ko ku bunani rwose muzatangira kuhafatira akantu.
Iyo ugeze ahubakwa plage ya Nyakariba mu murenge wa Bwishyura, koko usanga imirimo y’ibanze yararangiye. Inzu igenewe kwakira abaje kwica akanyota n’isari yamaze gusakarwa, umusenyi muhimbano nawo wamaze kumenyera, usibye ko ibyiyoni ari byo bihibera kubera ko hataratangira gukoreshwa.
Ni umushinga Rwiyemeza mirimo yumvikanyeho n’akarere ka Karongi we akahashora imari, akarere nako kakazumvikana nawe ku micungire yaho amaze kuharangiza, nk’uko byemejwe n’umuyobozi w’akarere ka Karongi Kayumba Bernard agira ati: Akarere nta mafaranga gaha abikorera, twe tuzumvikana nawe kuri gestion yaho aharangije.


text:
Yatewe inda n’umugabo wa mukuru we
Yagiye kuba kwa mukuru we, kubera impamvu zo kwiga, muramu we abonye umugore we adahari ngo amukoresha imibonano mpuzabitsina ku ngufu amutera inda.
Umwana w’umukobwa utarashatse ko dutangaza amazina ye ariko muri iyi nkuru tukamwita Gatesi, avuka mu Karere ka Kamonyi, yagiye kuba kwa mukuru we utuye mu Karere ka Gasabo, Umurenge wa Jabana kubera impamvu zo kwiga, ngo mukuru we yamukuye iwabo amubwira ko agiye kumurihira akiga kudoda, kandi yarabikoze ngo yaramaze no kubimenya.
Gatesi (...)
Yagiye kuba kwa mukuru we, kubera impamvu zo kwiga, muramu we abonye umugore we adahari ngo amukoresha imibonano mpuzabitsina ku ngufu amutera inda.
Umwana w’umukobwa utarashatse ko dutangaza amazina ye ariko muri iyi nkuru tukamwita Gatesi, avuka mu Karere ka Kamonyi, yagiye kuba kwa mukuru we utuye mu Karere ka Gasabo, Umurenge wa Jabana kubera impamvu zo kwiga, ngo mukuru we yamukuye iwabo amubwira ko agiye kumurihira akiga kudoda, kandi yarabikoze ngo yaramaze no kubimenya.
Gatesi yatangarije IGIHE ko akigera kwa mukuru we Muramu we yatangiye kujya amwereka ko amwitayeho, ariko we akagirango ni ibisazwe. Igihe ngo cyaje kugera mukuru we ajya gusenga ari burare yo, bigeze nijoro yumva umugabo aje gukomanga ku cyumba cya Gatesi, amubwira ngo nabyuke amubwire.
Yabyutse vuba vuba ngo agirango wenda ni ikintu ashaka kumutuma kuko nta mukozi bari bafite, kandi ngo hari hakiri kare. Akimara gukingura undi yahise amubwira ngo nage ku musasira.
Akigera mu cyumba yahise aza amukurikiye, amubwira ngo aramushaka ngo kandi ntamuhakanire. Gatesi yadutangarije ko yabuze uko abigenza, abura nuwo atakira kuko bari mu nzu bonyine.
Gatesi yakomoje avuga ko ikimubabaje ari ukuntu azabwira mukuru we ngo yatewe inda na muramu we bikamuyobera.
Mukuru wa Gatesi ngo amaranye imyaka ibiri n’umugabo batarabyarana.
Aragisha inama abakunzi ba IGIHE.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Gakenke: Ntibikwiye ko hategerezwa ko umwaka urangira kugirango umunyeshuri asibizwe
Burera: Bari gushaka icyatuma abanyeshuri bose bitabira gahunda ya “School Feeding”
Posted on January 15, 2015 by admin in Ibikorwa
Nyuma yuko bigaragaye ko gahunda yo kugaburira abana ku ishuri, “School Feeding”, yitabirwa ku kigero kiri hasi mu karere ka Burera, ubuyobozi bw’ako karere bwayihagurukiye kugira ngo barebe ukuri ku bituma ititabirwa uko bikwiye. Hagendewe ku mibare y’igihembwe cya gatatu cy’umwaka w’amashuri 2014, bigaragara ko abanyeshuri bo mu karere ka Burera biga mu mashuri y’uburezi […]
Nyabihu: Ababyeyi barasabwa kurushaho kwita ku nshingano zabo zo kurera
Posted on December 20, 2014 by admin in Imyitwarire
Urubyiruko rurasabwa kwirinda ndetse n’ababyeyi bakarushaho kwita ku nshingano zabo muri iki gihe cy’iminsi mikuru. Ni mu gihe bamwe mu babyeyi n’urubyiruko bavuga ko mu gihe cy’iminsi mikuru kuko akenshi urubyiruko rukunze gushukwa ngo bagiye kuruha iminsi mikuru ugasanga rushowe mu ngeso mbi z’ubusinzi, uburaya, ubusambanyi bishobora kurukururira izindi ngaruka zirimo gutwara inda zidateganijwe, SIDA […]
Kamonyi: Kugaburira abana ku ishuri bibafasha mu kunoza ireme ry’uburezi
Posted on May 24, 2014 by admin in Ibikorwa
Kuba mashuri y’uburezi bw’ibanze bw’imyaka 12, abanyeshuri biga ingunga imwe, byakunze guca intege bamwe mu biga muri aya mashuri. Ibi bikaba bituma bimwe muri aya mashuri adatanga umusaruro mwiza. Cyakora, ibigo biha abana amafunguro ya saa sita, ibyo bihamya ko imitsindire yabaye myiza. N’ubwo gahunda yo kugaburira abana ku ishuri ari imwe mu myanzuro […]
Gakenke: Abihaye Imana bakwiye kurushaho kunoza imikoranire n’inzego za leta
Posted on March 20, 2014 by admin in Ibikorwa
Kurushaho kunoza imikoranire na leta ku bihaye imana Ni bimwe mubyatangajwe kuri uyu wa 17 werurwe 2014, mu nama yahuje itsinda ry’abasenateri rishinzwe ibibazo by’abaturage n’uburenganzira bwa muntu, mu biganiro bagiranye n’abayobozi b’amashuri hamwe n’abayobozi b’amadini bose baturutse mu mirenge itandukanye igize akarere ka Gakenke. Iyi nama yari igamije kugirango hareberwe hamwe icyakorwa kugirango […]
Teachers to get motivated as education gets into focus
Posted on March 15, 2014 by admin in English, Umwarimu
The government of Rwanda has set its target on improving the education system as well as motivating teachers. During the recently concluded leaders retreat at Gabiro, improving and developing the education sector was one of the key issues that were highlighted by the participants in a meeting chaired by His Excellence Paul Kagame. Education Minister […]


text:
Yavutse kuri Anastase Nkundabera na Apollinarie Budera ku itariki ya 08 Werurwe 1982 mu murenge wa Gakenke mu karere ka Gakenke ari umwana wa...
Iki kibanza n’inyubako zacyo biherereye mu Murenge wa Gisozi, Akarere ka Gasabo. Ubuyobozi bwemeza ko ari ikibanza ndetse na Hoteli, byose ari...
Pasiteri Munyamasoko azashyikirizwa icyo gihembo muri Nyakanga i Durban muri Afurika y’Epfo mu nama ya 21 y’Ababatisita ku Isi, izateranira bwa...
Abo yatoranije kera yarabahamagaye kandi abo yahamagaye yarabatsindishirije n’abo yatsindishirije yabahaye ubwiza.” (Abaroma 8: 29-30)
1. Iya...
Iyo igihe cyo kurambagiza kigeze, umusore runaka ashobora kurambagiza umukobwa badahuje idini, bakananirwa kumvikana ku idini bazasezeraniramo...
Abo yatoranije kera yarabahamagaye kandi abo yahamagaye yarabatsindishirije n’abo yatsindishirije yabahaye ubwiza.” (Abaroma 8: 29-30)
1. Aha...
Kandi umenye ko mu minsi y’imperuka hazaza ibihe birushya, kuko abantu bazaba bikunda, bakunda impiya ,birarira, bibona, batukana, batumvira...
Aya masengesho arabera mu Rusengero rw’Itorero ry’Ababatisita mu Mujyi wa Kigali, hafi y’Ibiro by’Umurenge wa Nyarugenge nk’uko byatangajwe na...
Ngerageze Emmanuel, yatangarije IGIHE ko yatahanye impapuro yazikoza aho arwaye agakira.
Ati “ Nari mfite utubaru tw’amasasu mu kuguru, nari maze...
Ufite iyo mpano y’Umwuka Wera kandi akagwa mu cyaha ntibikwiriye gukoresha iyo mpano atarasaba imbabazi mu Itorero ndetse ataranazihabwa. Ariko...
Pasiteri Bizimana ashinja mugenzi we Pasiteri Israel Bikorimana, guca itorero mo kabiri akanamwangisha abakirisitu, hejuru y’inzu ye yari...
Abahohotewe bo muri Leta Zunze Ubumwe za Amerika Argentine, Mexique n’ibindi bihugu, bandikiye ibaruwa Papa Francis bamubwira ko” Amagambo gusa...


text:
Rwanda : Gukoresha abana imirimo ivunaye bituma badakura neza.
Bamwe mu bana bo mu byaro ubona bakora imirimo kenshi idahwanye n’imbaraga cyangwa ubushobozi bwabo.
Hari abo usanga bazindukiye mu bishanga bahinga no kwahira ubwatsi bw’amatungo,mu mbeho nta kwifubika,abandi mugahura bikoreye ibintu bibarusha ibiro,ibyo byose bikagaragaza ko umwana wo mu cyaro ashobora kuba avunika cyane.
Bamwe mu babyeyi bo mu byaro,ngo usanga bakoresha abana imirimo ivunanye, kandi ntibibuke no kubagaburira neza ngo nibura bagaruze za mbaraga baba batakaje.
Abandi babyeyi bo usanga bakigendera ku mugani wa Kinyarwanda bavuga ngo umwana arindwa inzara ntahindwa imirimo.
Bene iyo mirimo ivunaye usanga idashimisha abana ariko bakayikora kuko baba bagomba kunvira ababyeyi babo nk’uko bamwe mu bana usanga babyivugira.
Havugimana Clement,ni umwana w’imyaka cumi n’ine,avuga ko abana na nyina wabo ngo kuko yapfushije papa we, kandi mama we akaba ari umukene. ikindi ngo iwabo bafite abandi bana benshi,bityo bigatuma baba mu miryango.
Avuga ko kwa nyina wabo bamuvunisha, kandi ngo bafite n’abandi bana ariko bo ntibakora nk’uko we akora.
Ikibazo cyo gukoresha abana imirimo ivunanye kandi ngo gikunze kuboneka mu byaro kuko ngo ariho haba imirimo myinshi .
Nyirahirwa veronica,utuye mu murenge wa Bushoki,akarere ka Rulindo ,avuga ko gukoresha abana imirimo ivunanye ari ikosa ryakagomye guhanirwa n’amategeko.
Yagize ati”hari abantu usanga bakabya ugasanga barakoresha abana babo imirimo nabo batakwikorera .Bene abo babyeyi birengagiza ko bituma badakura neza.ugasanga umwana mu ishuri ari umuswa, wabikurikirana neza ugasanga atabona umwanya wo kwiga kubera imirimo yo mu rugo.”
Umuyobozi w’akarere wungirije ushinzwe imibereo myiza Niwemwiza Emilienne,avuga ko atari byiza gukoresha abana bato imirimo ivunanye ,kuko bibadindiza mu mikurire yabo.
Agira ati”ababyeyi ntibagomba kuvunisha abana babakoresha imirimo ivunanye .Bene iyo mirimo ituma umwana agira imikurire mibi ,haba ku mubiri ndetse no mu bwenge.Umwana agomba guhabwa amahirwe yo kurerwa neza kugira ngo azavemo umuntu ufitiye umuryango we akamaro ndetse n’igihugu muri rusange.”
Bamwe mu babyeyi batuye akarere ka Rulindo ngo bakaba basanga uburere bw’abana bukwiye kwitabwaho na buri muntu wese.
Ikindi kandi ngo uwagaragaweho kuvunisha umwana aba agomba guhanwa.
Leave a comment!


text:
Abatanga ibitekerezo mwese kuri uru rubuga rutwibutsa aho twaturutse ndabashimira cyane.
TANGA IGITEKEREZO
Date: 11/08/2014
Subject: GUSHIMIRA
Date: 29/05/2014
Subject: INKURU NGUFI
INKURU Y'IMBWA, INTAMA N'IHENE
Mrari muzi igituma imbwa ibona imodoka ikayirukanka inyuma, cyangwa se igituma intama ibona imodoka ntiyivire mu nzira ndetse n'igituma ihene ibona imodoka amaguru ikayabangira ingata?
Umunsi umwe imbwa, intama ndetse n'ihene byagufatiye inzira bijya ku muhanda gutega imodoka za kera zitwaga TOYOTA zatwaraga abagenzi hejuru inyuma hazo. Nuko imodoka ziyibonye zirayurira maze zigeze aho zijya umushoferi ati nimunyishyure. Imbwa yishyuye amafaranga menshi biba ngombwa ko umushoferi ayisubiza ariko ntiyayisubiza, intama yo yishyuye amafaranga avunje ntiyagira ikibazo igirana n'umushoferi. Ihene yo yabuze amafaranga yishyura maze iriruka yanga kwishyura. Umushoferi abibonye atyo yahise yatsa imodoka ye maze imbwa yiruka inyuma y'imodoka ariko irayisiga. Intama yo yigumiye aho yari kuko nta kibazo yari ifitanye n'imodoka.
Ni yo mpamvu reyo mujya mubona ko iyo imbwa ibonye imodoka ihita iyirukankana ngo burya iba igira ngo iyishyuze amafaranga yayo umushoferi yayisigayemo. Naho impamvu mubona ihene aibona imodoka ikagira ubwoba ikiruka ikayihunga ngo ibiterwa n'uko iba ifite ubwoba ko wa mushoferi aje kuyishyuza ya mafaranga itishyuye. Intama yo impamvu ibona imodoka ikagumya ikagangama mu muhanda ngo ibiterwa n'uko nta kibazo ifitanye n'imodoka n'umushoferi wayo kuko yo yishyuye amafaranga yose yagombaga kwishyura.
Murakoze mwari kumwe n'inshuti yanyu
IYAKAREMYE Gervais
wo mu Murenge wa Ruhuha
Akarere ka Bugesera
Date: 22/01/2015
Subject: INKURU NGUFI
Abanyabugesera murasetsa, nihehe mwabonye ihene,intama ni mbwa byurira imodoka?
ariko ntacyabuza uri wese gushima aka ka 'cyerra habayeho'
murakoze. kandi murakoze ndetse munsuhulize, abo kurako karere.
Date: 29/05/2014
Subject: GUSHIMA
Muraho basomyi beza b'uru rubuga? Mbega urubuga rwiza. Ibyiza ndushimira ni uko rutoza abato umuco wo gukunda gusoma no kwandika. Ariko kandi ni no mu gihe kuko uwaruhimbywe nabonye yarize mu ishuri Nderabarezi. Rwose nakomereze aho nanjye nk'Umuhanzi w'imivugo n'indirimbo nzamushyigikira.
Reka mabsogongeze ku nganzo yanjye:
INDIRIMBO:
GAHOREHO RWANDA RWACU
GAHOREHO RWANDA RWIZA
GAHORANE AMAHORO IWAWE
ABAWE BOSE BUMVIKANE.
Date: 11/08/2014
Subject: Re: GUSHIMA
Urakoze Gervais, komerezaho ukunde umuco nyarwanda kandi uwukundishe n'Abandi!
Date: 03/03/2014
Subject: chiefearigh Poercereibe UsemidokVesee 37091
Date: 03/03/2014
Subject: chiefearigh Poercereibe UsemidokVesee 63469
Date: 13/12/2013
Subject: Gushimira
Murakoze cyane ibi bintu ni byiza cyane bidutera gutekereza ahahise hacu bityo tugategura ahazaza.Kuko ngo ukura utabaza ugasaza utamenye,Utaganiriye na se ntamenya icyo sekuru yasize,kuko n'ubundi inkoni y'umwana ishira dondi dondi dondi.Si uko nshaka kurondogora kuko sinshyoma ahubwo ndavuga ko ab'ubu bakarebeyeho bakamenya uko byari n'uko bimeze ubu byabafasha daaa!!!!!!!!Mugubwe neza na njye ndaje dufatanye.
Date: 13/12/2013
Subject: Re: Gushimira
nawe wakoze cyane reka dukunde umuco wacu kandi tuwumenyekanishe hose.
Date: 13/12/2013
Subject: Gushimira
Ntawavuga ko muje mukererewe kuko inkono ihira igihe reka tugerageze wenda turebe ko n'abubu nabo bamenye akahise.turi kumwe kabisa.


text:
Kuva ibikorwa by’urugerero bitangiye mu matariki 22/1/2013, intore z’urubyiruko rurangije amashuri yisumbuye; zatangiye gukorana n’abaturage babafasha muri gahunda zitandukanye, cyane cyane izirebana n’imibereho myiza n’iterambere. Ibyo byatumye zirushaho kwinjira mu buzima busanzwe no kumenyana n’abaturanyi.
kuri uyu wa kane tariki 7 gashyantare 2013 habaye umuganda wo kubaka ibiro by’akagari ka Masaka, ho mu murenge wa Rugarika. Uyu muganda witabiriwe n’intore ziri ku rugerero , maze abaturage batungurwa no kubona urubyiruko rwize rwitabira umuganda kandi ruwukorana ubushake.
Nk’uko abaturage babivuga, ngo ubusanzwe urubyiruko rwize ntirukunze kwitabira ibikorwa by’inyungu rusange nko mu nama cyangwa umuganda. Kuri ubu ngo babonye ibyo abarangije amashuri barimo gukora ari agashya kuko babasura no mu ngo za bo bakabaganiriza.
Ku ruhande rw’intore, nazo zihamya ko ibikorwa by’urugerero byabafashije kurushaho kwinjira mu buzima busanzwe, bamenyana n’abaturanyi ndetse bakabafasha gukemura ibibazo byugarije uduce batuyemo.
Kanyamibwa Jean de Dieu na Murangwayire Clenia ni intore ziri ku rugerero. Zitangaza ko mu bikorwa bamaze gukora bungukiyemo byinshi ; birimo gushyikirana n’abaturage bagafatanya gukemura ibibazo biri mu duce batuyemo. Bitandukanye na mbere aho abaturage babonaga umuntu wize bakibwira ko abasumbye.
Kuva zitangiye urugerero, izi ntore zimaze gukora ibarura ry’ingo zigize utugari zituyemo, gukora ubukangurambaga ku kurwanya Sida n’ibiyobyabwenge, zifatanya n’abaturage mu nama rusange no mu muganda; kandi ziyemeje gukomeza kuba hafi ya bo na nyuma y’urugerero zizamaramo amezi atatu.


text:
Urwenya rwanditswe n’umusomyi w’Igituba witwa KALISA
Abakecuru 3 baratembereye,baza kubona agasozi keza cyane,uwa mbere ati “kariya gasozi uwakampa”,uwa 2 ati “wagakoresha iki?” uwa 3 ati “uwakampa jye nagahingaho imyumbati”,uwa 1 ati “jye nakororeraho inka”;uwa 2 ati “muzi ko muri abasazi jye nagateraho imboro nyinshiiiiii”;uwa gatatu aratanguranwa ati “maze jye ngahera kuya 1 nyicarira nkajya kuya 2 nuko nuko kugeza nzirangije zose.”Uwa 2 aba atangiye kumukubita ati “ese wazicarira ari wowe waziteye,ko kare kose utavuze ko arizo wateraho?”
by KALISA
INKURU BISA
2.Urwenya rw’Igitsina II
Urakoze gusoma iyi nkuru kuri Igituba.org, shyiraho igitekerezo cyawe, twungure inama, tubwire uko ubona iby’igitsina na experiences zawe, tubaze cyangwa utwoherereze inkuru n’amafoto ku igitsina kuri bangambiki@igituba.org cyangwa bangambiki@bangambiki.com. Ohereza umwirondoro tugushakire inshuti ku IgihozoH.Bangambiki


text:
Nyamagabe: Umugezi wa Rukarara ntukir...
Mu gihe umugezi wa Rukarara unyura mu karere ka Nyamagabe wahoze ufatwa nk’ikibazo kubera...
Nyabihu: Kuko ibiza biteje ikibazo ku...
Izi ni zimwe mu ngaruka z’ibiza zagiye zigaragara mu karere ka Nyabihu mu myaka ishize....
Gatsibo: Barasabwa kwirinda ibiza bit...
Muri iki gihe cy’imvura imihanda imwe n’imwe yatangiye kwangirika Bimenyerewe ko mu gihe...
Rutsiro : Abaturage bateye urubingo k...
Abaturage bo mu karere ka Rutsiro bakoze mu mirimo yo kubungabunga inkengero z’umugezi wa Koko...
RUSIZI: UMUGEZI WA CYAGARA URI KUVUGU...
Hashize imyaka itabarika umugezi wa Cyaraga usenyera abaturage bo mu murenge wa Bugarama amazu...
Bamwe bakunze kwibaza ku ijambo “Ibid...
Ibidukikije bikubiyemo ibice bibiri,birimo ibidukikije kamere cyangwa karemano umuntu atagizemo...


text:
Rwanda: Ubuhanuzi NZIRABATINYA Emmanuel yagejeje kubategetsi b'u Rwanda akabifungirwa !
Mu manama anyuranye ndetse no mu birori byo kwizihiza iminsi mikuru bikorwa hirya no hino mu Rwanda havugwamo amagamo agaragaza ibyifuzo by’u Rwanda ; dore ingero z’ayo magambo : AMAHORO, UMUTEKANO, GUKUND’IGIHUGU, KUBAKA IGIHUGU, EJO HAZAZA HEZA, ITERAMBERE RIRAMBYE, n’andi magambo nkayo. Aya magambo n’ikimenyetso gihanurira ibyiza ku Rwanda ; bigaragaza ko Imana iza itugana itubwira ngo intambara zikuweho , nyamara abanyarwanda bagomba kumenya ayo magambo agaragaza ibyiza twifuriza u Rwanda ko tudashobora kubigeraho nimba abanyarwanda batemeye gukuraho ibyo Imana yanga mu Rwanda ;nimba abanyarwanda batabikuyeho, Imana izabisohoza habanje akaga karuta akagiye kabaho mbere mu Rwanda,kuburyo ibyo mwarimusanzwe muzi bizibagirana, hakabaho ibishya.
Imana yampishuriye ko amagambo :abanzi b’u Rwanda, Inyangarwanda, Bamwangamwabo, Inyangabirama Ibipinga,n’andi mazina nkayo uhereye mbere ukageza ubu ari amazina ahabwa abanyarwanda batanyuzwe n’imiyoborere y’igihugu bityo bigatuma bamwe bahunga kubera uko gutotezwa.
UMWIRONDORO WANJYE N’UBUTUMWA BWIZA BW’IMANA NAHAWE KU GIHUGU CY’U RWANDA
Nitwa NZIRABATINYA Emmanuel ndi umunyarwanda w’i Rwanda,wavukiye mu karere ka NYAMASHEKE,mu murenge wa BUSHENGE akagari ka KARUSIMBI (i MWITO).Umugabo wambyaye, ni umunyiginya, ukomoka IGISAKA. Umugore wambyaye ni umugesera ukomoka i BUDAHA. ( barashakanye). Navutse mu mwaka w’1960.Intambara y’Abanyarwanda na yivukiyemo: ( Bashyamiranye) navutse data atari murugo kubera intambara. Maze ngo kubera abantu bisukiranyaga murugo n’inkota n’amacumu ; Mama ampisha mu gasanduku,anjyana murutoki hirya hitaruye, yabona abantu badahari, akajya kunsura no kunyonsa. Yabona bamureba,akajyayo yitwaje ikindi kintu nko kumena ibishingwe cyangwa se ikindi. Data yaraje anyita NZIRABATINYA kubwo gucyurira umugorewe amugaya uko gutinya gukabije yagize.
Bari barananyise Inosenti ngize imyaka 13 y’amavuko, niho nifuje ko nitwa Emmanuel bisobanurango “Imana irikumwe natwe”. Barabinyemereye, kuva icyo gihe aba ari uko nitwa kugeza na bugingo n’ubu.
Imana yampamagaye ngize imyaka 29 y’amavuko ubwo hari mu 1989. Nyuma nkomeje no gusenga Imana yambwiyeko ariyo yanyise amazina. Mubuzima bwanjye bwose nikundiye Umurimo w’Imana: Gusenga, Kuvuga Ubutumwa Bwiza,Gusura abantu no Kwakira abashyitsi. Ibyo nibyo nkora cyane mubuzima bwanjye kubirutisha indi mirimo. Nkiyegurira rero kwiga ijambo ry’Imana kuko ari naryo muhesha wabyose. Ubutumwa ku gihugu cy’u Rwanda, natangiye kubuhabwa kw’itariki ya 29 Mata 1993. Niho Imana yantumyeho ngo ntangire amasengesho yo gusaba ubwenge, no gusengera igihugu cy’u Rwanda.
Muri uwo mwaka niho nahishuriwe ya ndege yahiriyemo umukuru w’Igihugu cy’u Rwanda, n’uw’Igihugu cy’u Burundi n’abo barikumwe. Icyo gihe nasabye itorero nkoreramo umurimo w’Imana kubivugira i Kigali ko bigiye kuba kuko ariho nari nabwiwe kubivugira, bampaye ikaze batari bamenya icyo nendaga kuvuga. Nari navuye aho navukiye ntwawe na Moto, ingeza mu mugi wa KAMEMBE,mpava n’ivatiri nziza ingeza i Kigali. Mbamenyesheje ubwo butumwa, barampakanira ngo byabakururira ingorane. Barantegera nsubirayo ntabivuze mu ruhame. Imana ingarura kubivuga ngenda n’amaguru ntagira icumbi ntanicyo kurya nshobora kubona. Nagenze n’amaguru, umuhanda Cyangugu, Kibuye, Gitarama,Kigali. Nahagenze iminsi 8 iyimpwanyirije n’iyo abanyarwanda bagiye kwirukanka mo bakanapfa nabi ni ko byagenze muri Jenocide. Mu mwaka w’1996 nibwo Imana yambwiye kwandika igitabo kirimo ubutumwa bw’Igihugu cy’u Rwanda. Icyo gitabo cyitwa INGOMA Y’URWANDA KW’ISI “INDORERWAMO”.
Iyo nyandiko nayanditse mugihe kingana n’imyaka 10: 1996-2006. ku itariki 17 Mutarama 2008 niho nagejeje umusogongero w’iyo nyandiko mu Biro by’Umukuru w’Igihugu cy’u Rwanda, hamwe n’ibaruwa na mwandikiye. Nabimenyesheje umuvugizi w’Itorero nkoreramo Umurimo w’Imana. Iyo nyandiko inononsoye nayigejeje muzindi nzego: Urukiko rw’Ikirenga, Inteko ishingamategeko, Komisiyo y’Igihugu y’amatora,Ikigo cy’Igihugu cy’itangazamakuru. Kandi abanyarwanda benshi bagiye babisoma,abari mu Rwanda no mumahanga. Kubera umuhamagaro w’Imana rero ningombwa kubimenyekanya keretse ahari umwuka uheze.
Mu Itorero barampakaniye,ngo kuko ari amagambo akomeye ngo byabakururira ingorane. Mu binyamakuru no ku maradiyo barabitinya nabo keretse gatoya nigeze mvugira kuri Siti Radio n’ikinyamakuru cyitwa Rugali cyambajije ibibazo bijyanye nibyo nanditse muri icyo gitabo. Nasobanuje Imana uko nabigenza kugirango Ubutumwa Bwiza buvugwe mu Rwanda kuko mu Rwanda batemera ko ukuri kuvugwa. Imana Imbwira kuva Iburengerazuba nkajya mu murwa mukuru Kigali, nagerayo nkagura intebe, nkayitereka kukarubanda aho abantu benshi bahurira ngatangira saa mbiri za mugitondo (08h00) mvuga iby’u Rwanda nk’uko nabihishuriwe,nkageza saa cyenda. Ahantu mba mumugi wa Kigali ni mu Murenge wa Cyimironko, mu Karere ka Gasabo mu Kagari ka Kibagabaga. Naguriye agatebe gahinwa kuri Ngereza ya Cyimironko ( NGEREZA NKURU YA REMERA) nkicaraho ku’isoko rya cyimironko saa mbiri za mugitondo. Ntangira kubivuga, ariko ntibemeye ko mbikomeza,bahiseko bahankura bamfungira mu gasho ka porisi i REMERA. Ninjira murubanza rwabyo.
Mu bugenzacyaha, no mubushinjacyaha, banjyana mu rukiko rwa GASABO i RUSORORO; Iminsi yose namaze mfunzwe hamwe no kuburana n’iminsi 15. ubutabera burandekura,ngo nkurikiranwe ndi hanze. Njye nitaba umushinjacyaha ku gihe nahawe. Icyakora nyuma yo gufungwa no gufungurwa nashyize ako gatebe I NYABUGOGO guhera i saa mbiri kugeza i saa cyenda, nirirwa mvuga ko: nahamagariwe kwerura iby’u Rwanda, nabivuga bakamfunga. Iyo minsi uko ari 15 none rero uko byakabaye, ubwo Butumwa Bwiza Imana yampaye kuvuga ku Rwanda, mbicishije mu nyandiko, nubwo ama Site yo mu Rwanda atazabyemera kuko u Rwanda rutemera ko baruvuga ukuri. Ariko ntikizatuma bitamenyekana.
UBUTUMWA BWIZA NAHAWE N’IMANA KUVUGA MU RWANDA
Igihugu cy’u Rwanda cyaheze mu gihirahiro,bibabaza Imana,ariko cyane cyane ku ngoma ya HABYARIMANA Yuvenali na KAGAME Paul bavuga Amahoro ku rurimi gusa ngo n’amahoro kandi ari ntamahoro ariho. Uruguma bakarwomora baruca hejuru. (YEREMIYA 8:11-13). Bigatuma Igihugu cy’u Rwanda kitagira icyo kigeraho kuko nkaho cyakagize aho kigera gihitako gisenyuka,kubera ko Imana icyerekaniraho imbere y’amahanga ko yanga uburyarya,ko Ishaka ukuri. Birazwi ko ntacyo Imana Ikora Itabanje kugihishurira abantu bayo (AMOSI 3:7, 8).
Mbere y’uko nerura ibyaha by’Igihugu cy’u Rwanda imbere y’Imana, n’uburyo nagiye mbihishurirwa,n’imirimo Imana yankoresheje ndabanza mvuge Umugambi w’Imana ku gihugu cy’u Rwanda:
-Imana yagambiriye kugira u Rwanda urugero rw’Amahanga.
-Kugira ibyo irwerekaniraho imbere y’isi yose,ibyo yanga n’ibyo Ikunda.
Imana yanga kurobanura abantu kubutoni. Abanyarwanda babikoze birenze urugero rw’ahandi byagiye bibera ku isi. Igihe cyo guhaka abahutu. Icyo gihe nibyo nabwiwe ko byateye Imana KUNYURA MU Rwanda. Ibyabaye mu Rwanda byatumye ruba inshobera mahanga. Igihugu cy’u Rwanda cyiremye ibice bibabaza Imana,bituma yongera kurunyuramo ubwa kabiri none rwabaye akabarore (urw'amenyo) k’andi mahanga kubera akaga karubaye mo.
Igihe cy’1959 kirazwi, Imana ikuraho akarengane kari mugihugu. Abanyarwanda birukanka amahanga bahunga abandi bicwa. Noneho rero, ntawe mu isi utazi amahano yo muri 1994; Ibyaho biracyari aho n’ubu biravugwa ariho Imana yantumye ngo mbwire abanyarwanda bakure igihugu ho inzigo n’amaraso Imana Igihe umugisha.
-Imana Ije gukora ikintu gishya mu Rwanda,abanyarwanda nibayumvira Iragikora, nibanga kuyumvira nabwo Iragikora,icyo kintu gishya ni ikihe? “ ni ugukura igihugu cy’uRwanda mugihirahiro kimazemo igihe kirekire.” YESAYA43 : 19-21. kuko Idaca urwakibera, ntiyumva urw’umwe kandi ntirobanura abantu kubutoni (YOBU 37:23,YESAYA 11:3, IBYAKOZWENINTUMWA 10:34B,35).
Yarantumye ngo nzahamagare abanyarwanda mbabwire bayubahe,bemere ko bose bakoze ibyaha kimwe,abahutu n’abatutsi cyangwase abatutsi n’abahutu, bose baricanye ntawubabarira undi. Ibyaha byakozwe byose babikoze kimwe. Imana yababajwe n’uko abanyarwanda bise abandi abanzi bakabishima hejuru (IMIGANI 24:17,18) .
Igihugu cy’u Rwanda nta mwanzi kigira ni abene gihugu ubwabo bahemukirana . abanyarwanda ntabwo babanye amahoro ahubwo bituranye inabi,baranihorera kandi guhora ari ukw’Imana. Ikibi cyarabanesheje kirabaganza, Imana Ibaburamo icyiza (ABAROMA 12:17-21).
Uko umuntu w’Imana akwiye kugenza LUKA 6:27-38. Amakuba yatunguye u Rwanda kubera ko bajyaga irya n’ino (IMIGANI 24:21,22). Biciye abantu mugihugu, babakurikirana no mubuhungiro (OBADIA 13:13). Bakomeza no gukurikirana abacitse ku icumu nko kubashyira imbere ngo babone uko barya ibyabo ,(ibibagenewe ). Umukuru w’igihugu cy’u Rwanda, kuri iyi Manda amatora arangiye yakoze amasengesho yo gushima Imana,Imana imutumaho umugore umwe mubanyarwanda kazi, wayisengaga abaza iby’u Rwanda,abasomera mugitabo cy’umuhanuzi (YEREMIYA 50:33, 34). Nubwo iryo jambo rirengereza ku Bisiraheli ariko Imana yavugaga ko abanyarwanda bose impande zombi barenganyijwe kimwe kandi ko Imana Ije kubarenganura kandi ko Imana n’irenganura u Rwanda hari uko n’isi izaba irenganuwe. Kuko amahanga agira ibikorwa byinshi mu Rwanda. Kandi Imana yatumye Isi iruhangaho amaso cyane.
Dore uko Imana yamenyesheje: Intambara ikomeye abanyarwanda bakwiriye kurwana ni intambara y’UKURI “UKURI NI KO KWAKIZA U RWANDA” Imana yaha igihugu cy’u Rwanda umugisha rugahimbaza Imana,amahanga yose akaza guhimbariza Imana mu gihugu cy’u Rwanda. Mvuze ibyo ijwi ryampamirije ko Imana yabitangiye ibimenyetso mu Rwanda Ibigaragaza. Ariko kubera ko abanyarwanda banze gukuraho amoko ,ubusambanyi n’ubwibone ,Imana Igiye kuhanyura ubwa 3. Ubwambere u Rwanda rwabaye inshobera mahanga, ubwakabiri ruba akabarore k’amahanga yose, ubwagatatu Izarugira incyuro y’amahanga yose.
Hari ibintu bibiri bikomereye u Rwanda:
Icyambere : Abanyakuri bari mu Rwanda baraceceka, igihugu kikajya iwabandi. Imana yarantumye ngo nzababaze ko guceceka ariko bacisha imanza zitabera ? Kuri Manda ya mbere y’umukuru w’igihugu inzibacyuho irangiye, Imana yampaye amasengesho y’iminsi 3 ngo nsengere igihugu kuko giheze mugihirahiro,ko habuze uwaha abanyarwanda bose ubwenegihugu kimwe uburumbuke bw’igihugu bukaba ubwabose,kugirango,ntihagire urenganyirizwa mugihugu nkuko Imana Ibireba. (UMUBWIRIZA 5 :8,9.)
Umunsi nyakubahwa KAGAME Paul ageza kandidature ye muri komisiyo y’igihugu y’amatora nari nagiye ku Biro by’Intara yari CYANGUGU kubaza cyo umuntu asabwa kugira ngo abe umukuru w’igihugu cy’u Rwanda. Ibyo nabikoreye kugirango nduhuke mumutima kuko hagurumanaga cyane, n’abantu bakomeye b’abahanga, nageragezaga kubabwira iby’Imana ibyo Ishaka ntibanyumve, bakanyita umurwayi wo mumutwe. Icyo gihe rero nabajije icyo bisaba kugira ngo umuntu abe umukuru w’igihugu byatumye nkurikiranwa bikomeye, ariko Imana Irampisha ntibyagira icyo bintwara ( byabereye i CYANGUGU) .
Kuri iyi Manda ya kabiri, umuhamagaro watumye njajaba cyane, kandi ntacyo nishoboreye. Hari umuntu umwe nasabye inama , arambwira ngo ninshake abantu mu turere twose bansinyire nkuko itegeko ribisaba, nubwo babishyizeho ntagihe gisigaye gihagije, ngo mvuge ukuri kwatuma Imana Inezererwa igihugu , tukimara kubivugana n’uwo muntu naraye mbonye abansinyira 12. ariko iryo joro ndota ngiye kujya mukaga . kandi n’iyi ngoma iracyakomeje,kuko Imana yayishyizeho. Mperako ndabireka. Cyane cyane ko igihe cyari gito cyane, kuburyo kugera mu turere twose 30 bitari gushoboka, nkaba nikoreje isoni ubusa.
Reka nsubize ikibazo abantu bafite kurinjye ; Bati : Mbese washobora kuyobora igihugu ?Igisubizo : Icyo nashakaga kwari ugushaka icyatuma Imana Inezererwa u Rwanda ngo kimenyekane, kandi ni nacyo ngikomeje nandika muri iyi nyandiko doreko Imana yambwiye ngo yashatse umuntu n’umwe wayihagarara imbere mucyuho ngo irengere igihugu cye kuririmbuka iramubura Irampagurutsa ngo Intume (EZEKIYERI 22 :29-31). Imana Ibonye ukuri nkuko kuri, u Rwanda rwaba igitangarirwa. Ariko noneho,ibizarubamo bizatuma rutangarirwa, Imana Irusutseho uburakari bwayo ngo Imareho ibiyibabaza. Kandi nta buhungiro kuko n’uri mumahanga Izamusangayo. Nagira inama `, umusambanyi n’umwibone kubireka, naho abakiranutsi bo bazaba ari ugusarurwa.
Icyakabiri :Gikomereye u Rwanda ni uko Itorero ry’Imana ryo mu Rwanda ryifuje gusa n’abisi, ryarararikiye,ryavuye kurufatiro rw’agakiza rijya kurufatiro rw’Isi : amashuri n’amafaranga. Imana niyo yiyigishiriza abakozi bayo. Kandi ntibemera ko Ubutumwa Bwiza buvugwa, kuko bubakoraho ; bifuza ko havugwa ibibwirizwa byo mw’ ijambo ry’Imana gusa ariko icyo yahishuye bakakireka, kugeza naho batinya ko ibyo Imana Ishaka byabakururira ingorane. Imana yantumye kw’Itorero ryayo ryo mu Rwanda ko igihe Izakoreraho naryo ritazasigara. Kandi ko n’amafaranga atazasigara (ZEFANIYA1 :7-18). Imana niyo yonyine Itanga imibereho abantu bihagararaho gusa, igihe Ikibahaye agahenge, iyo Ije kurimbura ntawihagararaho uretse kuvuza induru. (EREMIYA47 : 2,3). Kandi yarantumye ngo menyeshe ko Imana iri gushaka Itorero ryayo ngo Irigirire neza, Iryubake,Irikomeze,Irihuze, Iriramire, Irimenyeshe inzira,Iryiyereke, rigendere mumbabazi zayo. Irikoreshe imirimo yayo yo kugiraneza (ZABURI 147 : 103 ;11, ABAHEBURAYO13 :16).
Neretswe ko abantu b’Imana bari barahamagariwe gukora ingendo bavuga Ubutumwa Bwiza bakaba barabiretse, nahishuriwe ko bameze nk’abantu barwaye ibirimbo,abadasohoza neza inshingano zose z’Itorero,bameze nk’ibikuri, abatakizera Imana bafashwe n’ubwoba bw’imibereho bameze nk’abasaza bunamirije bahinda imishyitsi, abavugabutumwa n’abaririmbyi badafite agakiza bameze nk’impumyi kandi ari ni ibipfamatwi. Nimurebe mu gitabo cya YESAYA 42 :19,20. Hanyuma yibyo byose mpishurirwa abana bato barwaye bwaki, babyimbye udutama,n’akada,n’udutoke n’uturenge, ngo abo n’abanyetorero bashya bahamagarwa bakabura ababarera nk’umwana wavuka agasanga nyina yaribereye umusinzi akabura umwitaho.
Kubera rero kuvuga ibi ku gihugu cy’u Rwanda ; hari amajwi numva ambwira ko nshobora kwicwa, jyewe Imana yantumye kuburira Abanyarwanda nkuko Imana yaburiye igihugu cy’i NINIWE, ngo nibigarura bakareka inzira zabo mbi,Imana yigarure ntibarimbuke (YONA3 ;6-10). Hakaba hari ibintu bitari bike bimpamiriza ko igihugu cy’u Rwanda ngifitemo amahirwe ko ntazapfa nishwe, ahubwo nzakiramiramo nkazapfa nshaje neza niyiciwe n’izabukuru. Ingero : u Rwanda nirwo rwanyibyariye, ruranyirerera kugeza ubu, nahawe n’Imana umurimo ukomeye wo gusengera u Rwanda no kuruvugamo Ubutumwa Bwiza bw’Amahoro bukenewe n’abatuye isi yose kuko babuze amahoro. Maze kubona ibintu bitatu byantangaje binyemeza ko nkenewe mu Rwanda :
-Nagiye kwambuka umugezi tugomba kuvogagira,umusore war’unjyanye yangako nkandagira mumazi anyomotsa ampetse mumugongo .
-Nagiye murukarabiro nziko ngiye gukaraba amazi nsanga banteguriye amata y’insyushyu, bantegeka kuyiyuhagira kuko ariko babishatse.
-Nashyizwe munzu y’imbohe,banga ko njyanamo Bibiriya yanjye, ngeze munzu y’imbohe umuntu ufunze atumira Bibiriya n’igitabo cy’indirimbo arabimpa,ari impano ngo nkomeze umurimo w’Imana.Nsanga ndafunzwe ahubwo nje mubutumwa aho munzu y’imbohe.
Aho guhora rero abanyarwanda bakangishwa kwicwa, ahubwo u Rwanda n’igihugu cyakunzwe n’Imana cyane, Ikivugiramo,Igikorera mo. Abanyarwanda bakwiye kumvira Imana kuko Ibaburira. Aho kurimbuka ngo bajye bubaka,basenya, babaho, bicana,babeshywa amahoro biyubikije amahano.Imana ireba ibyiherereye niyo yabimpishuriye atarinjye njyenyine gusa hari n’abandi, n’abanyakuri bose babibona nabo koko. Duhaguruke nk’igihugu cy’i NINIWE, aho kugirango twongere turimbuke,isoni zidukore imbere y’amahanga,Imana Iturengere dukomeze dutere imbere.
Mbikoze nziko mu Rwanda batazabigaragaza mu rubuga rw’itumanaho ariko ntibizabura indi mirongo binyuramo bikagaragara.
MUGIRE AMAHORO
Nanditse igitabo INDORERWAMO none nkurikije ho «Ubu butumwa Bwiza ku Rwanda» Ndabamenyesha ko hari n’ikindi gitabo ndi kurangiza kwandika izina ryacyo ni INGORANE N’AMAHIRWE, cyafasha Isi mu ntego z’ikinyagihumbi 2000-3000, umuhesha wa byose shingiro n’Ijambo ry’Imana.
Ndi NZIRABATINYA Emmanuel


text:
Abahamya ba Yehova ni bantu ki?
Nubwo dukomoka mu moko abarirwa mu magana, kandi tukaba tuvuga indimi zitandukanye, twese dusenyera umugozi umwe. Ikiruta byose, tugamije guhesha ikuzo Yehova, Imana ivugwa muri Bibiliya ikaba n’Umuremyi wa byose. Twihatira kwigana Yesu Kristo, kandi duterwa ishema no kwitwa Abakristo. Buri wese muri twe amara igihe afasha abandi kumenya ibyerekeye Bibiliya n’Ubwami bw’Imana. Twitwa Abahamya ba Yehova, kuko duhamya ibyerekeye Yehova Imana n’Ubwami bwe.
Ogoga urubuga rwacu. Somera Bibiliya kuri interineti. Menya abo turi bo n’imyizerere yacu.


text:
Amadini mu bikorwa byo kwibuka Jenoside
Nyuma y’aho mu madini nayo hari abayoboke yayo bagize uruhare muri jenoside yakorewe Abatutsi, mu gihe cyo kwibuka Jenoside, amadini agenda agira uruhare mu kwibuka no gufasha imfubyi.
Mu kurushaho gusobanukirwa n’ibyabaye muri Jenoside yakorewe abatutsi muri Mata 1994, urubyiruko rw’itorero “ Eglise Vivante”rwasuye urwibutso rwa Jenoside rwa Ntarama mu Karere ka Bugesera, rusura n’umwe mu mfubyi zarokotse Jenoside kuwa 12 Mata 2013.
Bamaze gutambagizwa ibice bigize urwo rwibutso, (...)
Nyuma y’aho mu madini nayo hari abayoboke yayo bagize uruhare muri jenoside yakorewe Abatutsi, mu gihe cyo kwibuka Jenoside, amadini agenda agira uruhare mu kwibuka no gufasha imfubyi.
Mu kurushaho gusobanukirwa n’ibyabaye muri Jenoside yakorewe abatutsi muri Mata 1994, urubyiruko rw’itorero “ Eglise Vivante”rwasuye urwibutso rwa Jenoside rwa Ntarama mu Karere ka Bugesera, rusura n’umwe mu mfubyi zarokotse Jenoside kuwa 12 Mata 2013.
Bamaze gutambagizwa ibice bigize urwo rwibutso, Clarisse Uwitonze uhagarariye urubyiruko muri iryo torero yatangaje ko gusura urwibutso byatumye barushaho kumenya ibyabaye, bagaharanira ku , nk’urubyiruko rukijijwe. Yagize ati “Mu gihe cya jenoside (mu madini) twaretse kamere iratuyobora. Tugomba gukomera mu kwizera tugakomerera ku ijambo ry’Imana kugira ngo ibyabaye ntibizongere kuba ukundi”.
Usibye itorero “ Eglise Vivante”, no mu itorero ry’Abadiventisiti b’umunsi wa karindwi ku rusengero rwaryo ruri i Remera ku wa Gatandatu tariki ya 13 Mata 2013, ryahuje abayoboke baryo babaha inyigisho kuri jenoside n’ingaruka zayo, banaha banahumuriza abagizweho ingaruka.
Pasiteri Byiringiro Esron, muyobozi w’itorero ry’Abadivantisiti b’umunsi wa karindwi mu Rwanda, asanga aya matorero n’amadini akwiye gukora uko ashoboye akavana mu bayoboke bayo ibitekerezo bibi bagiye babiba muri bayoboke mbere ya Jenoside yakorewe Abatutsi.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Boliviya
Boliviya (izina mu cyesipanyole : Plurinational State of Bolivia ; gikecuwa : Bulivya Mamallaqta ; kinyayimara : Wuliwya Suyu ) n’igihugu muri Amerika y'Amajyepfo. Umurwa mukuru wayo ni Sucre, ariko inzubatsi nyinshi za reta ziri mu mujyi wa La Paz. Inkiko Nkuru y'igihugu iri i Sucre. Perezida wa Boliviya ni Evo Morales. Akurikira gahunda y'ingengabitekerezo ya gisosiyarisiti. I La Higuera, igiturage mu hagati y'igihugu, Ernesto Che Guevara yishwe muri 1967 n'abasirikare b'abanyaboliviya. Abanyaboliviya bafite amoko make.


text:
Wari uzi ko ibyo ukora ari ingaruka z’ibyo utekereza
Burya ibyo dutekereza nibyo bivamo ibyo dukora, ushoboye kugenzura no gutegeka ibyo utekereza, imikorere , imivugire n’imyitwarire yahinduka, ariko burya uko utekereza niko uri, ibi bigaragara mu gitabo cy’Imigani 23 :7 ku bemera Bibiliya.
Nk’uko Bibiliya ikomeza ibivuga ngo byaba byiza buri wese ashoboye kurinda ubyinjira mu mitima we, cyangwa ibyinjira mu bitekerezo bye. Umwami Salomoni yavuze ijambo ryiza aho yagiraga ati : « Rinda umutima wawe kuruta ibintu byose birindwa kuko muri wo (...)
Burya ibyo dutekereza nibyo bivamo ibyo dukora, ushoboye kugenzura no gutegeka ibyo utekereza, imikorere , imivugire n’imyitwarire yahinduka, ariko burya uko utekereza niko uri, ibi bigaragara mu gitabo cy’Imigani 23 :7 ku bemera Bibiliya.
Nk’uko Bibiliya ikomeza ibivuga ngo byaba byiza buri wese ashoboye kurinda ubyinjira mu mitima we, cyangwa ibyinjira mu bitekerezo bye. Umwami Salomoni yavuze ijambo ryiza aho yagiraga ati : « Rinda umutima wawe kuruta ibintu byose birindwa kuko muri wo ariho iby’ubugingo bikomoka. Ibi bigaragara mu gitabo cy’Imigani 4 :23.
Yakobo nawe yatwigishije ko ibyaha bitangirira mu bitekerezo(Yakobo 1:13-5). Bityo ibyo uhaye ikaze mu bwonko bwawe cyangwa mu mutima wawe igihe kirekire, igihe kiragera ukabishyira mu bikorwa.
Ibyinjira mu mutwe biza ari nk’ibitekerezo bikazabyara ibikorwa. Bya bikorwa bimaze igihe kirekire ubigenderamo bikabyara akamenyero. Ibyo wamenyereye gukora bigeraho bigahinduka imiterere yawe.Ya miterere yawe niyo ivamo uwo uzaba we.
Buri wese agomba kwitondera ibyo atekereza, kuko burya uko utekereza niko uri, mu rwego rwo kugirango dutegeke ibyo dutekereza, byaba byiza tutagiye duha ikaze ibibonetse byose ngo byinjire mu mitima yacu, ahubwo tugashungura tukareba ibyatugirira umumaro bikawugirira n’abandi akaba aribyo twemerera bikinjira.
Shaka uko wakuzuza mu biterezo byawe ibintu bigira umumaro, byubaka kandi bifite icyo byakungura bikungura n’abandi.
Ibisigaye, iby’ukuri byose, ibyo kubahwa byose, ibyo gukiranuka byose, ibiboneye byose, iby’igikundiro byose, n’ibishimwa byose, nihaba hariho ingeso nziza kandi hakabaho ishimwe, abe aribyo mwibwira ( Abafilipi 4:8).
Nurangiza usenge iri sengesho uti: "Mana undememo umutima wera, unsubizemo umutima ukomeye". (Zabuli 52:12).
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Intangiriro 1
Imana irema ijuru n’isi, ibintu n’abantu
1Mu ntangiriro Imana yaremye+ ijuru n’isi. 2Isi yari ikivangavange kitagira ishusho kandi iriho ubusa. Umwijima wari ubundikiye inyanja y’amazi, n’umwuka w’Imana+ wahuhiraga hejuru yayo.
3Imana iravuga iti «Nihabeho urumuri!» Urumuri rubaho. 4Imana ibona ko urumuri ari rwiza, nuko itandukanya urumuri n’umwijima. 5Urumuri irwita amanywa, umwijima iwita ijoro. Burira buracya, uba umunsi wa mbere+.
6Imana iravuga iti «Nihabeho ikirere hagati y’amazi, gitandukanye amazi n’ayandi mazi!» 7Imana ihanga ikirere+ maze itandukanya amazi ari mu nsi y’ikirere n’amazi ari hejuru y’ikirere. Biba bityo. 8Ikirere Imana icyita ijuru. Burira buracya, uba umunsi wa kabiri.
9Imana iravuga iti «Amazi ari mu nsi y’ijuru nateranire hamwe, maze ahumutse hagaragare!» Biba bityo. 10Ahumutse Imana ihita ubutaka, ibidendezi by’amazi ibyita inyanja. Imana ibona ari byiza.
11Imana iravuga iti «Ubutaka nibumere ubwatsi butoshye, n’ibyatsi bifite imbuto zibyara ibindi, n’ibiti byeraho imbuto zifitemo umurama, bikurikije ubwoko bwa buri giti!» Biba bityo. 12Ubutaka bumera ubwatsi butoshye, n’ibyatsi bifite imbuto zibyara ibindi, n’ibiti byeraho imbuto zifitemo umurama, bikurikije ubwoko bwa buri giti. Imana ibona ari byiza. 13Burira buracya, uba umunsi wa gatatu.
14Imana iravuga iti «Nihabeho ibinyarumuri mu kirere cy’ijuru, bitandukanye amanywa n’ijoro, bibe ibimenyetso biranga ibihe by’amakoraniro, bijye kandi biranga iminsi n’imyaka; 15byakire mu kirere cy’ijuru, kugira ngo bimurikire isi!» Biba bityo. 16Nuko Imana ihanga ibinyarumuri+ binini bibiri: ikinyarumuri kinini kugira ngo kigenge amanywa, n’ikinyarumuri gito ngo kigenge ijoro; ihanga n’inyenyeri. 17Imana ibishyira mu kirere cy’ijuru kugira ngo bimurikire isi, 18no kugira ngo bigenge amanywa n’ijoro, bitandukanye urumuri n’umwijima. Imana ibona ari byiza. 19Burira buracya, uba umunsi wa kane.
20Imana iravuga iti «Amazi najagatemo utunyamaswa tuzima, n’ibiguruka biguruke hejuru y’isi, mu nsi y’ikirere cy’ijuru!» 21Imana irema ibikoko nyamunini by’inyanja, n’ibyinyagambura by’amoko yose byuzura amazi, irema n’ibiguruka byose bya buri bwoko. Imana ibona ari byiza. 22Imana ibiha umugisha, ivuga iti «Nimwororoke mugwire, mwuzure amazi y’inyanja, n’ibiguruka bigwire ku isi!» 23Burira buracya, uba umunsi wa gatanu.
24Imana iravuga iti «Ubutaka nibubyare inyamaswa nzima zikurikije amoko yazo: izishobora gutungwa, izikururuka hasi, izo mu ishyamba, zose zikurikije amoko yazo!» Biba bityo. 25Imana ihanga inyamaswa z’ishyamba, n’izishobora gutungwa zikurikije ubwoko bwazo, n’intondagizi zose zikurikije ubwoko bwazo. Imana ibona ari byiza.
26Imana iravuga iti «Noneho duhange Muntu+ mu ishusho ryacu, mu misusire yacu, maze ategeke ifi zo mu nyanja, ibiguruka byo mu kirere, inyamaswa zitungwa n’izo mu ishyamba, n’intondagizi zose!»
27Nuko Imana irema Muntu mu ishusho ryayo+,
imurema mu ishusho ry’Imana;
ibarema ari umugabo n’umugore.
28Imana ibaha umugisha, irababwira iti «Nimwororoke, mugwire, mukwire isi yose, muyitegeke. Mugenge ifi zo mu nyanja n’ibiguruka byo mu kirere, n’ikizima cyose kikurura ku butaka!»
29Imana iravuga iti «Dore mbahaye icyatsi cyose cyera imbuto ku isi hose, n’igiti cyose cyeraho imbuto zifitemo umurama; bizaba ibiryo byanyu+. 30Inyamaswa zose zo mu gasozi, ibiguruka byose byo mu kirere, icyikurura hasi cyose, icyifitemo ubuzima cyose, mbihaye ibimera bitohagiye ngo birishe!» Nuko biba bityo. 31Imana ireba ibyo yari imaze gukora byose isanga ari byiza+ rwose. Burira buracya, uba umunsi wa gatandatu.


text:
Rubavu: igihe ntarengwa cyahawe abayobozi bambuye Sacco cyabagereyeho
Ubuyobozi bw’akarere ka Rubavu butangaza ko igihe ntarengwa cyahawe abayobozi b’inzego z’ibanze batwaye amafaranga y’ikigo cy’imari SACCO ntibayishyure cyabagereyeho none bagiye gufatirwa ibihano.
Taliki ya 28/2/2014 niyo taliki ntarengwa abayobozi b’inzego z’ibanze mu mirenge bambuye SACCO bari bahawe kugira ngo babe bagaruye amafaranga batwaye, ariko bigaragara ko benshi batabishyize mu bikorwa.
Ubwo twavuganaga n’umuyobozi w’akarere ka Rubavu Bahame Hassan avuga ko mu karere ka rubavu bafite abayobozi 16 barimo abayobozi b’ibigo by’amashuri, abayobozi b’utugari n’amavuriro bafashe amafaranga ariko ntibayagarure mu gihe Sacco zashyiriweho gufasha abaturage kubitsa no kuguriza.
“Twanze kugira icyo dukora kumushahara w’umuntu kuko ari ntavogerwa ariko taliki ya 4/3/2014 nibwo abatarashubije Sacco ibyayo bazafatirwa ibihano” umuyobozi w’akarere ka Rubavu avuga ko abayobozi b’imirenge bihaye inshingano yo kwishyuza aya mafaranga kuko batakwihanganira ko Sacco zihomba kubera ko abayobozi bafite aho bakura, ari nabo bafashe amafaranga ntibishyura.
Nubwo umubare w’abafashe amafaranga muri Sacco mu karere ka Rubavu ari bacye, ufite amafaranga menshi ngo agera ku bihumbi 450 naho ufite macye agera ku bihumbi 240 kuburyo hadafashwe ingamba ngo Sacco zishobora kwigabizwa n’abayobozi zikaba zahomba.
Igikorwa cyo kwishyuza abayobozi bafashe amafaranga muri Sacco ntibayasubize cyafashwe ku rwego rw’intara y’Uburengerazuba nyuma yo kugenzura imikorere y’ibi bigo by’imari bikaboneka ko abaturage bafashe amafaranga bishyura ariko abayobozi bafata amafaranga ntibishyure.